Lucknow s famous tawaif Umrao Jaan spent his last time in Benaras read in Bhojpuri Bhojpuri Special: बनारस में बीतल रहल उमराव जान क अंतिम समय, जानीं उनका बारे में\nBhojpuri Special: बनारस में बीतल रहल उमराव जान क अंतिम समय, जानीं उनका बारे में\nउमराव जान के जिनगी के बारे में कवनों ऐतिहासिक तथ्य मौजूद नाहीं हौ, खाली मिर्जा हादी रुस्वा क लिखल उपन्यास के छोड़ि के. इ उपन्यास ’उमराव जान अदा’ नाम से पहिली बार 1899 में छपल रहल. उमराव जान बेहतरीन शायर भी रहलिन अउर उ ’अदा’ उपनाम से शायरी करय.\nLast Updated: February 24, 2021, 2:22 PM IST\nलखनऊ क मशहूर तवायफ उमराव जान क नाम त हर कोई जानत होई, लेकिन ओनके जिनगी क शाम बनारस के तंग गली में बीतल रहल, एकरे बारे में कमय लोगन के पता होई. उमराव जान के जिनगी क जवन कहानी सबके सामने हौ, ओहमें एक औरत क बेबसी अउर संघर्ष साफ तौर पर देखाई देला. लेकिन इ संघर्ष ओन्हय अंत में शांति के तलाश में लेइके काशी आइ गयल, अउर उ इहां एक गली में गुमनामी क जिनगी जियलिन अउर एही ठिअन अंतिम सांस लेेहलिन. उमराव जान के जिनगी की नाईं ओनकर कबर भी इहां फातमान कब्रिस्तान में लंबे समय तक गुमनाम रहल. लेकिन 2004 में जब एकर पता चलल तब इहां उमराव जान के सूरत की नाईं शानदार मकबरा बनि के तइयार होइ गयल हौ. बेेजोड़ फनकारा से मोहब्बत करय वाले इहां अब सलाम करय आवय लगल हयन.\nउमराव जान के जिनगी के बारे में कवनों ऐतिहासिक तथ्य मौजूद नाहीं हौ, खाली मिर्जा हादी रुस्वा क लिखल उपन्यास के छोड़ि के. इ उपन्यास ’उमराव जान अदा’ नाम से पहिली बार 1899 में छपल रहल. उमराव जान बेहतरीन शायर भी रहलिन अउर उ ’अदा’ उपनाम से शायरी करय. उमराव जान के जिनगी पर जेतना भी फिल्म अउर नाटक बनल हयन, एही उपन्यास पर आधारित हयन. लेकिन एह उपन्यास में भी उमराव जान के जीवन के अंत क कवनो कहानी नाहीं हौ, काहे से कि उपन्यास ओनकर अंत होवय से पहिले ही प्रकाशित होइ गयल रहल. जवने लखनऊ में कवनो जमाने में उमराव जान के हुस्न अउर अवाज क जादू तैरत रहल, उहां भी ओनकर कवनो निशानी उपलब्ध नाहीं हौ. उमराव जान एक बार लखनऊ में आयोजित एक मुशायरा में एक शेर सुनउलिन -\nकिसको सुनायें हाले-दिले जार ऐ अदा,\nआवारगी में हमने जमाने की सैर की.\nइ शेर मिर्जा हादी रुस्वा के दिल में एतना धंसि गयल कि ओनके भीतर उमराव जान के बारे में जानय क दर्द पैदा होइ गयल. उमराव जान के लाख मना कइले के बाद भी मिर्जा हादी मनलन नाहीं अउर अंत में उमराव जान अपने जिनगी क बचपन से लेइके पूरी कहानी मिर्जा हादी के बताइ देहलिन. मिर्जा हादी रुस्वा एही कहानी के कागज पर उतारि देहलन. इहय किताब आज उमराव जान के जीवन इतिहास क आईना हौ. उमराव जान के जीवन पर कई फिल्म अउर नाटक बनल, लेकिन 1981 में मुजफ्फर अली क फिल्म उमराव जान के जवन कामयाबी हासिल भइल, उ दूसरे के नाहीं. अभिनेत्री रेखा उमराव जान क किरदार अइसन जीवंत कइलिन लोग ओनही के असली उमराव जान मानि बइठलन. अभिनेत्री रेखा क जिनगी भी उमराव जान से काफी कुछ मेल खाला, शायद इहय कारण हौ कि उ पर्दा पर उमराव जान क किरदार एतने संजीदगी से उतारि पउलिन. रेखा के बारे में फिर कभौ, अबहीं उमराव जान पर.\nउमराव जान के कोठा पर पहुंचय क कहानी जादातर लोगन के पता हौ, एह के नाते ओकर जिक्र इहां नाहीं करत हई. लेकिन एक औरत के रूप में उमराव जान क का तमन्ना रहल, ओकर जिक्र जरूरी हौ. एक भरपूर औरत क जिनगी जीअय क सपना आजीवन ओनके दिल में जिंदा रहल. लेकिन जेकरे भी ऊपर उ भरोसा कइलिन, हर जगह धोखा मिलल, अउर अंत में निराशा. फैजाबाद के एक इज्जतदार परिवार में जनम लेवय वाली अमीरन एह मामले में किस्मत क बहुत दरिद्र साबित भइलिन. बचपन में ही किस्मत ओन्हय परिवार के बीच से उठाइके लखनऊ में खानम जान के कोठा पर पहुंचाइ देहलस. फिर लाख कोशिश के बाद भी उ उहां से निकलि नाहीं पइलिन. उमराव जान अंत में फैज अली नाम के एक आदमी के साथ घर बसावय क अंतिम कोशिश कइलिन. कोठा से भागि के फर्रुखाबाद के तरफ गइलिन. लेकिन रस्ते में ही पुलिस क छापा पड़ल. फैज त कवनों तरीके से उहां से भागि गयल, उमराव जान फंसि गइलिन. तब उमराव जान के पता चलल कि फैज एक डाकू हौ. ब्रिटिश दस्तावेज में भी फैज नाम के डाकू क जिक्र मिलयला. उमराव के हाथ एक बार फिर निराशा लगल. इहां से रिहा भइले के बाद उमराव जान एक शेर लिखलिन-\nकैदी उल्फते सैयाद रिहा होते हैं,\nआज हम बा दिले नाशाद रिहा होते हैं,\nऐ अदा कैदे मुहब्बत से रिहाई मालूम,\nकब असीरे गमे सैयाद रिहा होते हैं.\nउमराव जान एह घटना के बाद पूरी तरह टूटि गइलिन. मुजरा अउर नाच-गाना से अलग होइ गइलिन अउर हज क रुख कइलिन. हज से लौटले के बाद कुछ दिन लखनऊ में बितउलिन अउर एक दिन अचानक बनारस पहुंचि गइलिन. बनारस में चैक इलाके के पत्थर गली में ओन्हय ठेकाना मिलल. एही ठिअन एक मकान में गुमनामी क जिंदगी बितावय लगलिन.\nस्थानीय जानकार बतावयलन कि उमराव जान बनारस में न मुजरा करय, न महफिल सजावय. बस पांच वक्त क नमाज अदा करय अउर कुरान पढ़य. खुदा के खिदमत में दिन बितावय. अंतिम सांस तक उ बनारस में ही रहलिन. बतावल जाला कि 26 दिसंबर, 1937 के ओनकर बनारस में ही अंतिम सांस लेहलिन. लेकिन बनारस में ओनके कब्र क पता 2004 में चलल. फातमान कब्रिस्तान में शहनाई सम्राट भारत रत्न उस्ताद बिस्मिल्ला खां क कब्र हौ. ओनकर मकबरा बनावय बदे जब घास क सफाई होत रहल तब शिल्पकार अरुण सिंह के एक जमीन के बराबर में कब्र मिलल. कब्र क पता खाली उहां लगल एक पत्थर से चलल. पत्थर पर अरबी में उमराव जान क एक शेर लिखल रहल-\nकितने आराम से हैं कब्र में सोने वाले,\nकभी दुनिया में था फिरदौस में अब हैं मसकन.\nकब्र किस अहले वफा की है अल्ला अल्ला,\nसबको गम जिसका है वह दोस्त हो या दुश्मन.\n-उमराव बेगम, लखनवी\nशेर के अलावा लिखल रहल -वफात उमराव बेगम लखनवी यौमे-जुमा 27 जिकदा 1359 हिजरी. उमराव जान के कब्र क पता चलले के बाद कद्रदानन के इहां आवय क सिलसिला शुरू होइ गयल. बाद में अरुण सिंह ही अपने खर्चा से उमराव जान क शानदार मकबरा बनउलन. इ अपने आप में एक संयोग ही हौ कि दुइ महान फनकारन क मकबरा एक-दूसरे के अगल-बगल में ही मौजूद हौ अउर दूनों क डिजाइन अउर निर्माण एक ही शिल्पकार के हाथे कयल गयल हौ. कुछ इतिहासकारन क कहना हौ कि उमराव जान क कब्र लखनऊ में अजीमुल्ला खां के करबला में हौ. लेकिन एकर कवनो प्रमाण उपलब्ध नाहीं हौ. (लेखक सरोज कुमार वरिष्ठ पत्रकार हैं.)


बदलत जा ता गउआँ-दुआर - प्रभाकर पांडेय - मैना: भोजपुरी साहित्य क उड़ान (Maina Bhojpuri Magazine)\nHome प्रभाकर पांडेय Bhojpuri Kahani बदलत जा ता गउआँ-दुआर - प्रभाकर पांडेय\nबदलत जा ता गउआँ-दुआर - प्रभाकर पांडेय\nऊँखियाड़ी में से एक बोझा गेड़ ले के लवटल रहनी तवले कहीं से रमेसरी काकी मिल गइली। हमके देखते कहतारी, 'ए बाबू तूँ तऽ फगुआ में कबो घरे ना आवेलऽ। ए बेरी कई बरीस की बाद आइल बाड़ऽ।'\n'का करीं काकी, रोजी-रोटी के सवाल बा, ना तऽ केकरा घर छोड़ी के परदेस में रहे के मन करी?'\nहमरी एतना कहते काकी कहतारी, 'अच्छा, ठीक बा, झँटीकट्टा में गेड़ धइले की बाद तनी हमरी दुआरे की ओर उपरइहऽ बाबू, कोल्हुआड़ चलता। पीए के कचरसो मिली अउर साथे-साथे गरमागरम महिया।”\nझँटीकट्टा में गेड़ धइले के बाद हम भँइसी के नादे पर से उकड़ा के खूँटा पर बाँधि देहनी। ओकरी बाद ओकर ओढ़नी-सोढ़नी ठीक कइले की बाद रमेसरी काकी की दुआरे की ओर चल देहनीं। रमेसरी काकी की दुआरे पर पहुँची के का देखतानी की पिंटुआ गुलवरी झोंकता अउर फगुआ टेरले बा। अपनी आप में ऊ एतना मस्त बा की हमार उहाँ पहुँचल ओकरा बुझइबे ना कइल। हमहीं टोकनी, 'अउर हो, पिंटु लाल! का होत जाता? खूब नऽ फगुआ टेरतारऽ।'\nए पर पिंटुआ कहता, 'भइया तोह लोगन की आसिरबाद से सब बढ़िया चलता। अच्छा कइलऽ ह कि ए बेरी फगुआ में घरे चलि अइलS हऽ। कचरस पियऽ, तवकेल कुछ समय में महियो तइयार हो जाई।'\nहम कहनीं, 'हँ बाबू, बहुत दिन हो गइल महिया खइले। कचरस तऽ सहरियो में मिल जाला पर गरमागरम महिया खातिर जीव तरसेला।'\nमहिया-ओहिया खइले की बाद घरे पहुँचनी। घरवों माई दसगो ऊँखी तुड़वा के मँगवले रहे अउर ओ के पेरवा के रसिआव बनववले रहे। ना-ना कहत भर में एगो बड़हन कटोरा में एक कटोरा रसिआव खिलाइए देहलसी।\nसाझीं खान समति खातिर पतई बिटोरे गइनीं जाँ। लइकन के लंठई चरम असमान पर रहे। देखते-देखते खमेसर बाबा की गोहरउरी में टूट पड़ने सन। हम घोंघिअइनी की अरे पूरा गोहरउरिया टूड़ि के मति उठा लऽ लो कुल। दु-चारगो गोहरा उठावऽ कुल। पर हमरी बाती पर के धेयान देता। उनकर पूरा गोहरउरी तहस-नहस हो गइल। गोहरा उठा के सब लइका भागत-परात गढ़ही किनारे अइने सन अउर उ पूरा गोहरा समति में डडले की बाद एक बेर फेनु हुमच्चा बाँधि के खमेसर बाबा की खरिहाने में पहुँची गइने सन। ना केहू के रोक रहे अउर ना टोक। अउर केहू, केहू के सुनलहूँ के तइयार ना रहे। खमेसर बाबा की खरिहाने में पलानी छावे खातिर पतहर गाँजल रहे अउर बगलिए में नेवँछि के पतई धइल रहे। अबहिन केहू कुछ कहो तवलेकहिं सब लूट पड़ने सन अउर केतने बोझा पतहर अउर पतई उठा के गढ़ही की ओर भगने सन।\nअबहिन समति में उ पतहर, पतई गँजात रहे तबलहीं खमेसर बाबा लउर उठवले गरियावत समति की लगे पहुँचने। सब लइका भागि-परा गइनेसन। खमेसर बाबा हांड फोंड़ि के गरिआवत रहने। ओ बेरा अगर कवनो लइका धरा गइल रहित त उ जरूर ओकर कपार फोड़ि देले रहतें। खमेसर बाबा की पीछे-पीछे उनकर दुनु लइका लोग भी पहुँचल। उ लोग समति पर से पतहर, पतई उठा के फेरु लिया के खरिहाने में गाँजि देहल।\nएन्ने लइका कहाँ मान में आवे वाला रहने सन। जब भिनसहरा भइल, उ कुल गोल बना के खमेसर बाबा की खरिहाने की लगे जमा हो गइनें सन। सब केहू चुपचाप रहे। खमेसर बाबा अउर उनकर दुनु लइका लउर लेहले खरिहनवे में पतहर, पतई की लगहीं सुतल रहे लोग। पर रातिभर मेहनत कइले की कारन अब ओ लोगन के खूब ओंखी लागि गइल रहे। एगो लुकारा में आगि लगा के ओ पतहर में फेंका गइल। लुकारा फेंकते फेरू से लइका भागि-परा गइनेंसन। खरिहाने में पहतर-पतई से लहासि उठे लागल। एइसन लागल की ओ लहासि में खमेसर बाबा अउर उनकर दुनु जाने लइको सोवाहा हो जाई। इ लहासि देखि के भागल-पराइल सब लइकन के साँप सूँघी गइल। केहू लगे तऽ ना आइल पर दूरहीं से अपनी करनी पर जरूर पछतात रहे।अच्छा भइल की तवलेकहीं लालजी बाबा जागि गइल रहनें अउर डोल-डाल होके लवटल रहनें। लहासि देखि के उ चिल्लात दउड़ने अउर खमेसर बाबा अउर उनकरी दुनु लइकन के जगवने। अगर उ दू-चार मिनट अउर देरी से पहुँचल रहतें त सब कुछ तबाह हो गइल रहित अउर सायद हमरी गाँव से हमेसा-हमेसा खातिर फगुआ के तेवहारो। लालजी बाबा कुछ लोग के नाव धऽ के हाँक लगवने। लोग बाल्टी में पानी ले-ले आके आगि बुतावे लागल। आगि बुतावल सुरु होते सब लइका लंक लगा के अपनी-अपनी घरे भागि गइनें कुल। खमेसर बाबा अउर उनकर दुनु लइका बिना कुछ बोलले आपन बिछवना अउर लाठी उठावल लोग अउर अपनी घर की ओर चल देहल लोग। अइसन लागत रहे की ओ लोगन के अब ए पतहर अउर पतई से पूरा तरे मोहभंग हो गइल बा।\nआगि बुतवले की बाद कुछ गँवई बुढ़-पुरनिया के गुस्सा लइकन पर निकले त कुछ खमेसरे बाबा के दोस दे लोग। कुछ लोग के कहनाम रहे की खमेसर बाबा के समति में से पतई उठावल ना चाहत रहल हऽ अउर अगर उठइबे कइनें हँ त सब लोग के ओही बेरा बोला के कहले रहतें त ओ ही बेरा लइकन के डँटाई हो गइल रहित। खैर पर गाँव के बुढ़वा गोल लइकन पर एकदम से रिसिआ गइल। एक जाने पुरनिया कहनें की अब जुग-जबाना बदलता। त जबाना की हिसाब से काम करे के चाहीं। अगर ए पतई बिटोरले के ले के कपड़ फोड़उअल हो गइल रहित त गाँव-जवार में अपनी गाँव के केतना हँसाई होइत।\nओही बेरा बाबा हमके हाँक लगवने अउर हमरी पहुँचते कहने, 'ए बाबू, ए सब की पीछे तूँही बाड़ऽ। तीन-चार साल गाँव में फगुआ बड़ी निमन से निबहि गइल हऽ, पर ए साल तोहरी अवते हंगामा सुरु हो गइल बा। ए बाबू बकसि दऽ।'\nहम कुछ बोलनीं ना। चुप्पे रहि गइनीं पर एगो बाति हमरी दिमाग में चलत रहे कि का ए सब के जिम्मेदार हमहीं बानी? खैर छोड़ी उ सब, फगुआ आ गइल बा, फगुआ मनाइबीं पर केहू के दिल दुखा के ना, सबके हँसा के।


हाउ टू रिमूव डार्क सर्कल्स हिंदी में बताये? » How To Remove Dark Circles Hindi Me Bataye - Download the Vokal App\nहाउ टू रिमूव डार्क सर्कल्स हिंदी में बताये?...\nआपका पर्सनल के हाउ टू रिमूव डार्क सर्कल्स हिंदी में बताएं देखे अगर आपको अपने चेहरे पर से डार्क सर्कल्स हटाने हैं तो आपको कोई होम्योपैथी डॉक्टर से आप अपना उपचार करा हो सकता है वह डॉक्टर से आपके चेहरे से हटा दें\naapka personal ke how to remove dark circles hindi me bataye dekhe agar aapko apne chehre par se dark circles hatane hain toh aapko koi homeopathy doctor se aap apna upchaar kara ho sakta hai vaah doctor se aapke chehre se hata de\nआपका पर्सनल के हाउ टू रिमूव डार्क सर्कल्स हिंदी में बताएं देखे अगर आपको अपने चेहरे पर से ड


singer DHANNJAY DMALI कहते हैं:\nफ़रवरी 6, 2017 को 9:40 पूर्वाह्न पर\nअप्रैल 8, 2015 को 8:39 अपराह्न पर\nजी हमनी नेपाल से बानी स आ नेपाल के बिशेष करके बीरगंज छेत्र में भी बड़ा गर्ब से भोजपुरी बोलल जाला … हमनी के भी एक भोजपुरी पोर्टल बनवले बानिजा जेकर मकसद बा की बीरगंज के भोजपुरी पहिचान स्थापित करावेके साथै यी छेत्र से जुडल भाषा साहित्य समाचार लेख रचना सभे भोजपुरी में रहेला . हमनी बिशेष करके फेसबुक पेज से जुडल बानी जा आ वोकर रे साथै अपन वेबसाइट साउंड क्लाउड आ यूटुब पर चैनल बा ..हमनी सिर्फ और सिर्फ साफ़ सुथरा ग्रीन भोजपुरी के बात करनी काहेकी भोजपुरी हमनी के पहचान हा आ अपने के बता दिही की हमनी के फेसबुक पेज करीब २ महिना में ही २५०० लाइक्स बा काहेकी यी छेत्र में लोग गर्व से भोजपुरी से जुदेके चाहेले …वोहिसे रउवा से हाथ जोडके निहोरा बा की हमनी के वेबसाइट व फेसबुक पेज भी अपन लिस्ट में सामिल करी ..हमनी के\nwebsite – http://www.hamarbirgunjapanbirgunj.worldpress.com (हमर बीरगंज अपन बीरगंज )\nfb page – http://www.facebook.com/hamarbirgunjapanbirgunj\nजी बहोत बहोत धन्यवाद !!\nLYRIC AKHILESH KUMAR ARUN कहते हैं:\nमार्च 12, 2015 को 8:47 पूर्वाह्न पर\nbhojpuriya samaj k ek mancha par lave khatir i bhojpuri ke pahila website bada kam ke ba\nhum bhojpuri geetkar bani\nमैना: भोजपुरी लोकसाहित्य कहते हैं:\nफ़रवरी 2, 2015 को 8:02 अपराह्न पर\nJi aap hamaro website ke apani list me samil kare ke kast kari.\nदिसम्बर 18, 2014 को 12:34 पूर्वाह्न पर\ngopalbihari कहते हैं:\nफ़रवरी 14, 2015 को 2:39 पूर्वाह्न पर\nHi I am film maker plj you reple my watsap no 09971548612.


बेटन का बहाने बापन के इम्तिहान – टटका खबर\nबेटन का बहाने बापन के इम्तिहान\nआजु दू गो उपचुनाव के वोट के गिनिती होखे वाला बा. टिहरी से उत्तराखंड मुख्यमंत्री विजय बहुगुणा के बेटा त जंगीपुर से राष्ट्रपति प्रणव मुखर्जी के बेटा चुनाव लड़त बाड़ें. दुनु सीट विजय बहुगुणा आ प्रणव मुखर्जी के संसद से इस्तीफा दिहला का चलते खाली भइल रहुवे.


मनोज तिवारी का पहल पर भोजपुरी सिनेमाकर्मियन के रेलभाड़ा में छूट – Anjoria\nJuly 1, 2010 OmPrakash Singh खबर, फिल्म, मनोरंजन 6\nभोजपुरी सिनेमा के मेगास्टार मनोज तिवारी का पहल पर रेल मंत्रालय क्षेत्रीय सिनेमा के फिल्मन का निर्माण में लागल सगरी तकनीशियन के रेल किराया में ७५ फीसदी के भारी छूट दे दिहले बा. ई फैसला आजु पहली जुलाई से लागू हो गइल बा.\nपिछला दिने पश्चिम बंगाल में निकाय चुनावन में मनोज तिवारी तृणमूल कांग्रेस खातिर चुनाव प्रचार करे गइल रहले आ ओहि दौरान ममता बनर्जी से अनुरोध कइले रहले कि क्षेत्रीय सिनेमा के बढ़ावा देबे खातिर भोजपुरी सहित सगरी क्षेत्रीय फिल्मन का निर्माण में लागल लोग के शूटिंग खातिर यात्रा करे में किराया में छूट दिहल जाव. एह प्रयास का बाद रेल मंत्रालय फैसला ले लिहलसि कि क्षेत्रीय सिनेमा, जवना में भोजपुरी,मराठी, गुजराती, बंगला, तमिल, तेलुगू, कन्नड़, मलयाली सभे शामिल बा, के कला निर्देशक, संपादक, संगीतकार, स्टंटमैन सहित सगरी तकनीशियनन के शूटिंग खातिर यात्रा में भारी छूट दिहल जाई जवन स्लीपर क्लास खातिर पचहत्तर फीसदी तय कइल गइल बा. उपर के क्लासन में ई छूट पचासे फीसदी के रही. हालांकि दुरंतो, गरीबरथ, आ युवा गाड़ियन में ना दिहल जाई. सीजन टिकट, उपनगरीय सवारी गाड़ियनो में ई छूट ना मिली.\nदीदी के एह पहल के स्वागत करत मनोज तिवारी कहले बाड़न कि रेलमंत्रालय के एह फैसला से क्षेत्रीय सिनेमा के गो बड़हन राहत मिल गइल बा.\nशाहरुख़ जइसन भूमिका में अवधेश मिश्रा\nटटका खबर, बियफे, १ जुलाई\nmanoj bhaiya ke upar comment karne se pehle sanjay ji ko vichar karna chahiye tha.\nNo more comments on this page please.\nO P ji,\nYou have takenavery nice step.\nthis is the difference between anjoria and others.\nhansi aati hai padhkar . सिनेमाकर्मियन के रेलभाड़ा में छूट ka nirnay rail budget mein liya gaya tha . rail budget4maah pahle paas hua hai. manoj tiwari maatra do maah pahle mamta banrji se mile hain. sirf credit lene ke liye manoj tiwari kuch na kich karte rahte hain. aap midia waale hain aapko to kamse kam iski jaankaari honi chahiye thi. Shame\nकई बेर राउर टिप्पणी मिलल बा आ हर बेर प्रकाशितो कर दिहल गइल बा. अबकीओ के राउर कमेंट प्रकाशित कर दिहल गइल बा. जवाब त ओहि दिने दिहल चाहत रहनी बाकिर सोचनी कि तनी रोक के दिहल जाव. रउरा हमरा के शेम लिखले बानी एहसे जवाब दिहल जरुरी हो गइल बा.\nसंजय जी हम नइखी जानत कि रउरा मनोज तिवारी से का शिकायत बा आ रविकिशन से का मोहब्बत बाकिर रउरा हर बेर मनोज तिवारी का बारे में प्रकाशित कबरे पर आलोचनात्मक टिप्पणी करेनी आ रविकिशन के जियत रहऽ भईया, तोहार कवनो जवाब नाही लिखेनी.\nअँजोरिया ना त मनोज तिवारी के भोंपू हऽ ना दोसरा कवनो अभिनेता अभिनेत्री के. जवन सामग्री आवेले ऊ रउरा बढ़िया से मालूम बा कि कवनो ना कवनो पीआरओ का माध्यम से आवेले आ हर सामग्री का साथे ओह माध्यम के नाम दिहल जाला. बुद्धिमान पाठक ओहिसे समुझ जाले कि ई प्रचार सामग्री ह आ एकरा के गंभीरता से लिहला के जरुरत नइखे.\nरउरा बारे में हमरा मालूम नइखे बाकिर अपना बारे में बता सकीले कि तीसन साल से मीडिया आ राजनीति दुनु के बहुते नजदीक से देखले बानी. हर छपल खबर साँचे ना होखे आ हर साँच खबर छपियो ना पावे. भोजपुरी सिनेमा में जे बा से सुपरेस्टार बाकिर भोजपुरी फिल्म छोड़ के दोसरा फिल्म का तरफ तेजी से भागेला लोग, हर फिल्म सुपर डुपर हिट होले आ निर्माता दिवालिया हो जाले. बालीवुड में एगो सुपर स्टार होत आइल बा बाकिर भोजपुरी सिनेमा में हर बात नकल के होखला का बावजूद सुपर स्टार डेढ़ दर्जन बाड़े. का कईल जाव? ओह लोग के खबर छापल बन्द कर दिहल जाव?\nराउर टिप्पणी के शुरु से आजु फेर देखनी हऽ आ आजु से राउर कवनो टिप्पणी प्रकाशिन ना होखी. अपना दही के जतना मीठ कहे के बा कह ली बाकिर दोसरा के दही के खट्टा बतावल बन्द करी. अँजोरिया के हम पीआरओ लोग के आपसी युद्ध के अखाड़ा ना बने देब.\nआशा बा कि आइन्दा कवनो टिप्पणी करे वाला आदमी ॓ह लक्ष्मण रेखा के हमेशा ध्यान में राखी.\nक्षेत्रीय फिलिम के प्रोत्साहन में ई निर्णय के महती भूमिका आगे आए वाला दिनन में दिखाई दी…\nमनोज तिवारी और ममता बनर्जी के बहुत ही धन्यवाद…


सेक्सअघि के नखाने? — HamroBirgunj Dot Com\nHome-Love & Sex-सेक्सअघि के नखाने?\nhamrobirgunj 20 June 2015


स्टोव फटला से एगो औरत के मौत – टटका खबर\nस्टोव फटला से एगो औरत के मौत\nपिछला सोमार का सबेर में गोपालगंज के माँझा इलाका के पुरैना गाँव में खाना बनावत घरी स्टोव फाट गइल जवना से श्रीराम महतो के मेहरारी सीमा देवी बहुते बुरा तरह से घवाहिल हो गइली. उनुका के अस्पताल ले जाइल गइल जहँवा इलाज का दौरान उनकर मौत हो गइल. अइसने एगो दोसर घटना गोपालेगंज के बैंकुंठपुरी इलाका के धर्मवारी गाँव भइल जहाँ घवाहिल खुशबू के अस्पताल में इलाज चलत बा.


देश दुनिया के खबर, शनिचर3सितम्बर का दिने – टटका खबर\nटी. श्रीनिवासन के राजस्थान के मुख्य सूचना आयुक्त बनावल गइल बा. ऊ पाँच तारीख के पद के शपथ लीहें.\nभोपाल के आरटीआई कार्यकर्ता शेहला मसूद के हत्या के जांच सीबीआई अपना हाथ में लिहलसि आ नापता लोग का खिलाफ मुकदमा दर्ज कर लिहलसि.\nअन्ना हजारे पक्ष के सक्रिय सदस्य अरविंदो केजरीवाल के संसद से विशेषाधिकार हनन के नोटिस भेजल गइल बा. किरण बेदी आ प्रशांत भूषण के पहिलही भेजल जा चुकल बा.\nकेंद्रीय वित्त मंत्री प्रणब मुखर्जी के कहना बा कि महँगाई चिंता के बाति बा बाकिर एकरा खातिर उठावल कदम के असर होखे में समय लागे वाला बा.\nभठियरपन का खिलाफ लड़ाई छेड़े वाला अन्ना हजारे के जेड श्रेणी के सुरक्षा दिहल गइल बा. अब चार गो सशस्त्र सुरक्षाकर्मी आ दू गो निजी सुरक्षा अधिकारी चौबीसो घंटा उनुका सुरक्षा में तैनात रहीहें.\nआजु जब केन्द्र के मंत्रियन के “संपत्ति के आधिकारिक घोषणा” वेबसाइट पर डालल गइल त पता चलल कि सबले धनी कमलनाथ का लगे अढ़ाई सौ करोड़ रुपिया के संपति बा त ए के एंटनी का लगे सबले कम कुछ लाख के. प्रधानमंत्री का लगे बैंक जमा करीब सवा तीन करोड़ मिला के पाँच करोड़ के संपति बा. शरद पवार का लगे बारहे करोड़ के संपत्ति बा.\nकेंद्र सरकार आ उल्फा आजु युद्धविराम समझौते पर हस्ताक्षर कर दिहले आ तीन दशक से बेसी से जारी उल्फा के हिंसक गतिविधि रोक के अब राजनीतिक समाधान का दिसाईं काम होई.\nगुजरात के मेहसाना कस्बा के एगो डेयरी में शनिचर का दिने विस्फोट हो गइल जवना से कम से कम चार लोग मर गइले आ 20 लोग घवाहिल हो गइले.\nझारखण्ड के पलामू जिले में एगो आदमी नाजायज संबंध का चलते भइल झगड़ा में अपना मेहरारू आ दू गो लड़िकन के जिन्दा जरा दिहलसि.\nराजस्थान में एगो खाप पंचायत एगारह साल के एहो लड़िका के हत्या के आरोपी के गाँव से निकाल दिहलसि.\nआंध्र प्रदेश के तेलंगाना के सरकारी कर्मचारी3सितम्बर से बेमियादी हड़ताल पर जइहें.\nकलकत्ता उच्च न्यायालय के न्यायाधीश न्यायमूर्ति सौमित्र सेन शनिचर का दिने अपना वकीलन का मार्फत आपन इस्तीफा राष्ट्रपति प्रतिभा पाटील के सउँपवा दिहले. एहसे दू दिन पहिले ऊ इस्तीफा फैक्स कइले रहन.\nअन्ना हजारे के प्रमुख सहयोगी प्रशांत भूषण के कहना बा कि समय आ गइल बा कि सांसदन के मिलल विशेषाधिकार पर फेर से विचार कइल जाव.\nकेरल के उद्योग मंत्री पी.के. कुन्हलिकुट्टी शनिचर का दिने कहले कि विधानसभा में नेता प्रतिपक्ष वी.एस. अच्युतानंदन एहघरी तनिका परेशानी में बाड़े काहे कि उनुका बेटा आ एगो रिश्तेदार पर मामिला चलत बा.\nकोंकण क्षेत्र में बरखा का चलते रत्नागिरी के लगे पोमेंदी में जमीन धँसला से रेलगाड़ियन के आवाजाही फेरू रुक गइल बा.\nप्रधानमंत्री आ केंद्रीय मंत्रियन के संपति के घोषणा कर दिहल गइल. एह जानकारी के प्रधानमंत्री का वेबसाइट पर डाल दिहल गइल बा जहाँ से केहू चाहे त ओह विवरण के डाउनलोड कर सकेला.\nमुम्बई के छत्रपति शिवाजी अंतर्राष्ट्रीय हवाईअड्डे पर आजु शनिचर के स्पाइसजेट एयरलाइन के एगो जहाज के तकनीकी खराबी का चलते आपात स्थिति में उतारे के पड़ल. सगरी यात्री सुरक्षित बाड़े.\nमध्य प्रदेश के नरसिंहपुर जिला में दुर्घटना का बाद एगो मारुति वैन में आग लग गइल जवना से ओह पर सवार तीन लोग जर के मर गइल. लाश अबहीं चिन्हाइल नइखे.\nएगो शोध में बतावल गइल बा कि देश में शहरी युवतियन के जीवन शैली, काम के लमहर घंटा आ देरी भइल बिआहन का चलते कृत्रिम गर्भाधान करावे वाली औरतन के संख्या बढ़ रहल बा.\nकिरण बेदी का बाद अब प्रशांतो भूषण के विशेषाधिकार हनन के नोटिस मिलल बा. प्रशांत भूषण के कहना बा कि ऊ अपना बयान पर कायम रहीहन. साँच बोलला से केहू के विशेषाधिकार के हनन ना हो सके.\nमुम्बई हवाईअड्डा के मुख्य रनवे पर शनिचर का दिने फिसलल तुर्की जहाज अबहियो हटावल नइखे जा सकल जवना चलते मुख्य रनवे पर जहाजन के आवाजाही बंद बा. अगर मौसम ठीक रहल त साँझ पाँच बजे जहाज के हटावे के कोशिश कइल जाई.\nउड़ीसा के मल्कानगिरी जिला में काल्हु रात नक्सली हमलावर एगो भाजपा कार्यकर्ता के गोली मारके हत्या कर दिहले सँ.\nउज्जैन में साम्प्रदायिक हिंसा का बाद नौ थाना इलाका में कर्फ्यू\nउज्जैन,3सितम्बर (आईएएनएस). मध्य प्रदेश के उज्जैन शहर में दौलतगंज चौक पर गणेश प्रतिमा स्थापना होखला का चलते एगो संप्रदाय के लोग आपत्ति कइल आ कहल कि मूर्ति हटावल जाव. एही वाद विवाद में हिंसा भड़क गइल जवना में दू आदमी के मौत हो गइल बा आ एक दर्जन लोग घवाहिल हो गइल.\nहालात पर काबू पावे खातिर पुलिस लाठी चार्ज कइलसि आ आंसू गैस के गोला दगलसि. देर रात शहर के नौ गो थाना इलाका में कर्फ्यू लगा दिहल गइल. अगल बगल के जिलो से पुलिस मँगावल गइल बा. (इंडो-एशियन न्यूज सर्विस)\nकेंद्रीय स्वास्थ्य मंत्री गुलाम नबी आजाद के कहना बा कि देश में कुष्ठरोगियन के गिनिती जरुर घटल बा बाकिर ओकर उन्मूलन करे में अबही कई साल अउर लागी.\nकेंद्रीय दूरसंचार मंत्री कपिल सिब्बल कहलन कि कूट आंकड़ा का चलते सोशल नेटवर्किंग साइटन पर नजर राखल भारतीय सुरक्षा एजेंसियन ला मुश्किल काम बा.\nइस्तीफे का बावजूद सेन के खिलाफ लोकसभा में महाभियोग चल सकेला\nनई दिल्ली,3सितम्बर (आईएएनएस). कलकत्ता उच्च न्यायालय के न्यायाधीश पद से इस्तीफा दे चुकल सौमित्र सेन के खिलाफ लोकसभा में सोमार का दिने महाभियोग के कार्यवाही चल सकेला. बतावल जात बा कि महान्यायवादी जी.ई. वाहनवती एकर अनुशंसा कइले बाड़े कि सेन के इस्तीफा के बावजूद उनुका खिलाफ महाभियोग प्रस्ताव ले आवल जा सकेला.\nइहो कहल जात बा कि राष्ट्रपति कार्यालय के मिलल फैक्स पर सेन के ‘वास्तविक हस्ताक्षर’ नइखे. अब ओहिजा असल कापी चहुँपे के इन्तजार हो रहल बा. जब असली इस्तीफा मिली तब दस्तखत मिलावल जाई.\nसेन अपना वकील के मार्फत बियफे का दिने कोलकाता में इस्तीफे के एलान कइले रहले. सेन का खिलाफ महाभियोग प्रस्ताव राज्यसभा में पारित हो चुकल बा.\nसेन का खिलाफ यदि लोकोसभा में प्रस्ताव पारित हो जाता त सेन देश पहिला न्यायाधीश होखहें जिनका के संसद कदाचार खातिर हटाई. सेन पर आरोप बा कि उच्च न्यायालय उनुका के साल 1983 में सेन के 33.23 लाख रुपिया के हेराफेरी करे के दोषी बतवले रहे. (इंडो-एशियन न्यूज सर्विस)\nगुजरात के पूर्व मंत्री हरेन पंड्या के हत्या के मामिला में न्याय खातिर उनुकर दू गो बहिन प्रधानमंत्री मनमोहन सिंह से गोहार लगइहें. एगो बहिन के आरोप बा कि पंड्या के हत्या में मुख्यमंत्री नरेंद्र मोदी के हाथ रहे.\nदिल्ली पुलिस तीन साल पहिले भइल मायापुरी विकिरण रिसाव हादसा खातिर दिल्ली विश्वविद्यालय के छह प्राध्यापकन का खिलाफ आरोपपत्र दाखिल कइले बिया. एह विकिरण से एक आदमी के मौत हो गइल रहे आठ गो लोग प्रभावित भइल रहे.\nदलित, जनजाति आ अल्पसंख्यक संगठनन का ओर से संसदीय स्थायी समिति का सोझा एगो ‘बहुजन लोकपाल विधेयक’ के प्रारूप पेश कइल गइल बा.\nसर्वोच्च न्यायालय शुक का दिने दिल्ली पुलिस से कहलसि कि ऊ पता लगावे ‘वोट खातिर नोट’ मामिला में रुपिया कहाँ से आइल रहे. एह काम खातिर पुलिस के चार सप्ताह के समय दिहल गइल बा.\nआर्थिक संकट के मुकाबला करे खातिर ब्राजील आपन राजकोषीय खरचा आ निवेश बढ़ाई. कहली ब्राजील के राष्ट्रपति डिल्मा रोसेफ.\nलीबिया के प्रशासन पूरा तरह अपना हाथ में लेबे खातिर विद्रोहियन के राष्ट्रीय अस्थायी परिषद के अधिकारी बेनघाजी से राजधानी त्रिपोली का ओर बढ़े के तइयार भइले.\nईरान अंतर्राष्ट्रीय समुदाय से परमाणु हथियारन के पूरा खात्मा आ ओकरा परीक्षण पर पूरा रोक लगावे के माँग कइले बा.\nन्यूयार्क सिटी के मेयर माइकल ब्लूमबर्ग सिख कोलिशन के पेश एगो विधेयक पर दस्तखत कर के ओकरा के कानून बना दिहले. अब एहिजा काम करे वाला कमचारियन के धर्म का आधार पर संरक्षण दिहल जाई.\nइराक में पिछला सात साल में 2003 से 2010 का बीच भइल आत्मघाती हमलन से 12,000 से अधिका नागरिकन के मौत भइल बा.\nलश्कर के एगो पाकिस्तानी समर्थक अमेरिका में गिरफ्तार कर लिहल गइल. लश्कर पर आरोप बा कि मुंबई हमला के पीछे उहे रहुवे.\nअल्जीयर्स चहुँपल गद्दाफी के परिवार के सुरक्षा खातिर नजरबंद कर के राखल जाई.\nमारुति-सुजुकी के मानेसर संयंत्र पर नया इकाई शुरू होखला का एक दिन बाद शनिचर का दिने 150 कार के उत्पादन भइल. एही संयंत्र पर श्रमिक समस्या पैदा भइल रहे.\nरूस लीबिया में कारोबार करत अपना कम्पनियन के हित के रक्षा करत रहे के बाति कहले बा.\nसलमान खान अभिनीत फिल्म ‘बॉडीगार्ड’ एक के बाद एक सफलता के नया आयाम बनवले जात बिया. घरेलू बाजार में कमाई के लिहाज से शानदार प्रदर्शन कइला का बाद अब ई फिल्म ने विदेश में कमाई के शाहरुख खान के फिल्म ‘माई नेम इज खान’ के मानको तूड़ दिहले बिया.\nबीतल जमाना के मशहूर अभिनेता शम्मी कपूर के अस्थी जम्मू कश्मीर का डल झील में दहवा दिहल गइल. कबो एही डल झील में तैरत शिकारा पर उनुकर गीत ‘तारीफ करूं क्या उसकी’ फिल्मावल गइल रहे.\nपहला एकदिना में भारत के बढ़िया पारी पर बरखा के पानी कहर बरसा दिहलसि लागत बा. खेल आठवाँ ओवर में बरखा का चलते रोक दिहल गइल बा. खेल के मान्यता खातिर कम से कम बीस ओवर के खेल होखल जरूरी बा.\nश्रीलंकाई क्रिकेट टीम के तीन मैचन का टेस्ट श्रृंखला के पहिलका मैच में 125 रन से हरा दिहलसे. एह जीत से आस्ट्रेलियाई कप्तान माइकल क्लार्क बहुते खुश बाड़े. पहिला पारी में 95 रन बनावे वाला माइकल हसी के ‘मैन ऑफ द मैच’ चुनल गइल बा.\nरिवरसाइड मैदान पर इंग्लैंड का साथ होत पहिला एकदिना में टॉस हरला का बाद बल्लेबाजी करे उतरल भारतीय क्रिकेट टीम के शानदार शुरुआत का बाद सलामी बल्लेबाज अंजिक्य रेहाने 40 रन बना के आउट हो गइले.\nएशियाई चैम्पियंस ट्रॉफी हॉकी : भारत अपना पहिला मैच में चीन के 5-0 से हरवलसि.\nश्रीलंका क्रिकेट टीम के कप्तान रहल माहेला जयवर्धने शतकन का दौड़ में आस्ट्रेलिया के सर डोनाल्ड ब्रैडमैन के बराबरी कर लिहले. ब्रैडमैन आ जयवर्धने टेस्ट मैचन में 29-29 शतक लगवले बाड़े.\nअमेरिकी ओपन में भारत के लिएंडर पेस, रोहन बोपन्ना आ सानिया मिर्जा अपना-अपना जोड़ीदारन का साथ अमेरिकी ओपन के तीसरा दौर में पहुंच गइल बा लोग.\nगॉल टेस्ट में आस्ट्रेलिया के जीत के राह में आइल बरखा. आजु खेल शुरु नइखे हो पावल.\nचीन के शहर ओरडोस में आजु पहिला एशियाई पुरुष चैम्पियंस ट्रॉफी हॉकी प्रतियोगिता में भारत के मुकाबला उद्घाटन मैच खातिर मेजबान चीन का साथे होई.


कोरोना संक्रमण से बचाव ही उपाय | तारकेश्वर राय | जोगीरा\nHome आलेख कोरोना संक्रमण से बचाव ही उपाय | तारकेश्वर राय\nपरनाम ! स्वागत बा राउर जोगीरा डॉट कॉम प, आज रउवा के सामने बा तारकेश्वर राय जी के लिखल आलेख कोरोना संक्रमण से बचाव ही उपाय पढ़ीं सभे आ शेयर करीं।\nआज चीन पूरा दुनियाँ में तहलका मचवले बा खाली आपन उत्पादन क्षमता आ उत्पाद से ना बल्कि कोरोना जइसन महामारी के कारण भी । नाम बड़े आ दर्शन छोटे वाली कहावत के चरितार्थ करत नावें खाली चीन ह चीनी जइसन मिठास से कवनो दुरो के हितइ नतइ भा भर भवद्दी नइखे एकर । भले एकर आँख ना खुलत होखे लेकिन आज इ पूरा दुनियाँ के आँख खोल देले बा । आज नाम सुनते मन में कड़वाहट घुल जाता । कभी अंतरिक्ष में कचरा, कभी हथियार, कभी सीमा के तोड़ के घुसपैठ आ कबो यू एन वो में आतंक के मलिकार लोग के पक्ष में वीटो पावर के प्रयोग एहिजा तक त ठीक रहल ह लेकिन कोरोना वायरस के उतपत्ति चाहे कवनो कारण से भइल एकरा से अब पूरा विश्व के खौफ के साया में जिए खातिर मजबूर क देले बा इ चीन । कोरोना नाम के वायरस भले ओकर नियत के कोख से जनमल प्रकृति के बिरुद्ध जा के मांसाहारी भोजन के चलते होखे अब इ आदमी से आदमी के सम्पर्क के चलते चलते धीरे धीरे पूरा बिश्व परिवार के अपना चपेट में ले रहल बा ।\nजब वायरस पेट्रोल के आगी नियन फ़इले लागल चट मरीज पट मौत के परिपाटी चल निकल त मजबूर हो के नव दिन में ही एक हजार मरीज के इलाज़ करे वाला अस्पताल बना दिहलस, एतना दिन में त हमनीके देश में कागज़ पर नक्शा तक बन जाव उहे ढेर बा ।आ इहे ना १४०० डॉक्टर के बेवस्था भी कई लिहलस । खाली नौ दिन में ? १४०० नाम के टाइप करे में ही नौ दिन के समय सिमा ख़त्म हो जाई हमनीके इहाँ । हमनीके इहाँ सीमेंट में रेत मिलावल जाला उ तकनीक में जरूर काम के जूनून आ जिद्द के मिलवले होखी तब इ काम भइल । नौ दिन में अस्पताल बन जाव इ अचरजे के बात बा हमनीके देश में त नौ दिन छोड़ी नौ साल में भी अस्पताल बन जाव त किसमते जानी आ उद्घाटन आ काम शुरू क दे अस्पताल त सस्टांग दंडवत के अधिकारी बा । बनते बनत सरकार बदल जाला निति बदल जाला । लेकिन काम करे के गति आ गुणवत्ता में कवनो बदलाव नहींए आवेला ।\nहमनीके देश में त सौ दिन त का काम करे के बा ? इहे प्लानिंग में निकली जाला एकरा बाद समय लागेला इ फाइनल करे में केकरा के टेंडर देवे के बा ? कइसे देवे के बा ? केकरा से केतना प्रतिशत कमीशन लेवे के बा ? लाख कोरोना वायरस खतरनाक होखे लेकिन भले एकरा से दुनियाँ तबाह परेशान होखे देश के प्रधानमंत्री से लेके कुल्हिये हुकुमरान लोग के आवेदन शायदे हमनीके कुल्हिये आदमी के प्रेरित कर पावे में सफल लउकत बा । बिकट इस्थिति के अहसास भी नइखे हमनीके अधिकतर आदमी के । अनपढ़ लिख लोढ़ा पत्थर के बात हम नइखी करत पढ़ल लिखल समझदार लोग भी एकरा के सीरियस नइखे लेत इ दुखद बा । उ मस्त बा आपन गलतफहमी के दुनियाँ में ।\nकोरोना संक्रमण से बचाव ही उपाय\nसावधानी ही उपाय बा एह खतरनाक बीमारी से निजात पावे खातिर । इलाज त अब तक नइखे मिल पावल । लागल बा सभे कोशीस जारी बा । कोरोना त बहुते स्वाभिमानी और आत्मसम्मान से लवरेज वायरस के रूप में कमे दिन में ख्याति अर्जित क लेले बा । उ तब तक राउर घरे झकहुं ना आई जबले रउवा ओके बहरी से आपन देह पर उठा के ना ले आई । रउवा सबे से निहोरा बा रवुआ अगर खूब जरूरी ना होखे त घर से बाहर निकलला से परहेज करी आ अनचाहा पाहुन के अपना घरे मत बोलाई । रउवा जवान बानी रउवा अंदर हो सकता क्षमता होखे एह वायरस से लड़े के लेकिन रवुआ के ख़ुशी में चार चाँद लगावेला राउर परिजन जेमा बुजुर्ग उम्रदराज पीढ़ी बा बाल बुतरू बा हो सकता उ लोग एतना मजबूत ना होखे । उनकरा खातिर सावधानी साफ़ सफाई के धेयान राखल जरूरी बा । मत सट दूर हट के मूल मंत्र अपना जीवन में उतरला के काम बा । डरी मत डेरवाई मत लक्षण दीखते खुदे डॉक्टरी करे से बाँचल जाई त हमनीके सुरक्षित रहल जाई । खाली समय के उपयोग करी पढ़ी पढ़ाई गाई बजाई खाई पिहिं जांगर ठेठाई आपन शौक के कवनो काम करी । समय के त एही खासियत ह कतनो बुरा बा निक होखे एक दिन बीती जाला । इ अन्हरिया भी बीती जाई ख़ुशी के किरिन जरूर फूटी बिसवाश राखी ।\nडॉक्टर सुरक्षा में लागल सुरक्षा बल स्वास्थ्य सेवा में लागल नागरिक अउरी जरूरी सेवा में लागल कर्मी, सफाई कर्मी सभकर एके कहनाम बा “हमनीके रवुआ सभे खातिर अपना काम प साँच मन से लागल बानी जा रवुआ सभे घरे रहीं जा हमनी खातिर” ।\nपिछला लेखनचाप के औघड़ स्वामी अलखानंद जी के व्यक्तित्व : निर्भय नीर\nअगिला लेखशायद अब लोग समझ जाव : निर्भय नीर\nभोजपुरी फ़िल्म जानेमन के रोमांटिक गाने का फिल्मांकन किया गया\nभोजपुरी फ़िल्म तहलका हमरा नाम के का ट्रेलर रिलीज़\nखेसारीलाल यादव स्टारर फ़िल्म दबंग सरकार दशहरा पर होगी रिलीज


राज्यसभा – टटका खबर\nबिहार विधानसभा चुनाव के घोषणा से पहिलहीं छरपा-छरपी के दौर चालू हो गइल बा. एह दौरान विरोधियन के नाथे के कोशिश त होखते बा अपना संघतियनो के जगहा देखावे के कोशिश हो रहल बा. नीतीश आ पासवान में कबो पटल ना बाकिर एह घरी भाजपा नीत राजग में दुनू गोल शामिल बा. एकरा बावजूद एक\nनयी दिल्ली 08 अगस्त. आखिरकार विपक्ष राज्यसभा उपसभापति पद ला आपन उमीदवार एकमत से नाहिए चुन सकल आ आखिर में कांग्रेस के एगो पुरान नेता बी के हरिप्रसाद एह पद ला आपन परचा दाखिल करा दीहलन. अब उनुके के विपक्ष के साझा उम्मीदवार बतावल जा रहल बा. हरिप्रसाद के सीधा मुकाबला अब राजग के साझा\nनयी दिल्ली 06 अगस्त (वार्ता). राज्यसभा के उप सभापति के चुनाव एही हप्ता नौ अगस्त, बियफे का दिने करावल जाई. एह पद खातिर बुध ले परचा दाखिल हो सकी. एह बाति के एलान आजु सदन के सभापति एम. वेंकैया नायडु राज्यसभा में इस कइलन आ कहलन कि सदन के उप सभापति के चुनाव नौ अगस्त\nनयी दिल्ली 11 मार्च (वार्ता) राज्यसभा के दुबरीसा चुनाव ला कांग्रेस आजु अपना दस गो उमीदवारन के सूची जारी कइले बिया. कांग्रेस चुनाव समिति के प्रभारी ऑस्कर फर्नांडिस एहिजा जारी विज्ञप्ति में बतवले बाड़न कांग्रेस अध्यक्ष राहुल गांधी एह नामन के आपन मंजूरी दिहले बाड़न. कांग्रेस के बड़का बोततुआ अभिषेक मनु सिंघवी के पश्चिम बंगाल\nपटना 11 मार्च (वार्ता). कांग्रेस छोड़ि जनता दल यूनाईटेड में शामिल हो चुकल आ बिहार के शिक्षा मंत्री रहि चुकल अशोक चौधरी आजु दावा कइलन कि अगर कांग्रेस केंद्रीय मंत्री रहल अखिलेश प्रसाद सिंह के राज्यसभा उम्मीदवार बनाई त ओकर टूटल तय बा. एहिजा कांग्रेस के 11 गो जिला अध्यक्षन के जदयू के सदस्यता दिअवला\nनयी दिल्ली 23 फरवरी (वार्ता) दू दू बरीस पर होखे वाला राज्यसभा के चुनावन में 58 सीटन ला चुनाव 23 मार्च के करावल जाई. केरल से खाली भइल एगो सीटो के उप चुनाव संगही करावल जाई. शुक का दिने चुनाव आयोग के विज्ञप्ति जारी हो गइल. एहमें बतावल गइल बा कि 16 राज्यन से राज्यसभा\nकाल्हु नाम वापिस लिहला के आखिरी दिन पार भइला का बाद राज्यसभा के पाँचो सीट पर बिना लड़ले जीत गइले सगरी उमीदवार. ई लोग ह राजद से वरिष्ठ अधिवक्ता राम जेठमलानी आ लालू प्रसाद के बेटी मीसा भारती, जदयू से शरद यादव आ आर.सी.पी. सिंह, अउर भाजपा से गोपाल नारायण सिंह. बिहार विधान परिषदो के


पेट्रोल का दाम में पचासी पइसा प्रति लीटर के कमी – टटका खबर\nअंतर्राष्ट्रीय बाजारन में कच्चा तेल के दाम में मंगल का अधरतिया का बाद से आइल कमी का बाद देश में पेट्रोल के दाम में पचासी प्इसा प्रति लीटर के कमी कइल गइल बा. गैस सिलिंडर तीन रुपिया सस्ता कर दिहल बा. सेल्स टैक्स भा वैट में कमी से कुल कटौती कुछ अधिके होखे के उमेद बा. दिल्ली में पेट्रोल 1.02 रुपिया सस्ता हो गइल बा.\nTags: पेट्रोल के दाम


भिखारी ठाकुर सम्मान से नवाजल गइली प्रतिभा सिंह – Anjoria\nमार्च 30, 2010 गायिका अभिनेत्री, गीत गवनई, प्रतिभा सिंह, भोजपुरी\n२७ मार्च का देर शाम आरा का पटेल बस पड़ाव का लगे मैदान में आयोजित एगो भव्य समारोह में\nभोजपुरी गायिका अभिनेत्री प्रतिभा सिहं के जदयु सांसद मीना सिहं के हाथे आरा के भिखारी ठाकुर सामाजिक शोध संस्थान का तरफ से सम्मान राशि, मानपत्र, स्मृति फलक, आ शॉल दे के सम्मानित कइल गइल. प्रतिभा सिंह के प्रशंसा करत मीना सिंह कहली कि आजु का माहौल का उल्टा प्रतिभा लोकप्रियता पावे खातिर अश्लीलता के सहारा ना लेली. पुरातन लोकधुन के बखूबी गावेली आ साथही आधुनिको गीतगवनई में बेजोड़ बाड़ी.\nसमारोह में अगल बगल के गाँवन से चइता के सात गो शामिल भइल आ अपना गवनई से लोग के रात भर मनोरंजन कइल. एह गोल में से एगो रामाज्ञा राम के गोल रहे जे भिखारी ठाकुर का मण्डली में रहलें.\nबबलू जौनपुरी के टनाटन माल बा


दिलजले के संगीतमय शुरुआत – Anjoria\nभोजपुरी सिनेमा के सफलतम निर्माता में गिनाये वाला रामाकान्त प्रसाद एह साल के ब्लॉक बस्टर रहल फिल्म “दाग” से निर्देशकनो में सफल गिनाये लागल बाड़न. रामाकांत प्रसाद अब फेर भोजपुरिया परदा पर धमाल मचावे जा रहल बाड़न अपना नयका फिल्म “दिलजले” से.\nपिछला दिने मुंबई के “ट्रायो डिजिटल स्टूडियो” में एह फिल्म के संगीतमय शुरुआत करावल गइल. कुमारी माई मूवीज आ आदिशक्ति इन्टरटेनमेंट का बैनर में बने जा रहल एह फिल्म में फेर भोजपुरिया किंग स्टार दिनेशलाल यादव निरहुआ आ एक्शन स्टार विराज भट्ट के जोड़ी देखे के मिली. साथ में रहीहें अदाकारा रानी चटर्जी, स्वाति वर्मा, आनन्द मोहन, संतोष श्रीवास्तव, रितू पाण्डे, सीमा सिंह, आ गोलू.\n“दिलजले” के गीत अशोक कुमार दीप आ प्यारेलाल यादव के, संगीत अशोक कुमार दीपे के, आ छायाकारी रवि चन्दन के रही. मुहुर्त का मौका पर रामाकांत प्रसाद के बधाई देबे दुर्गा प्रसाद मजुमदार, प्रवेश लाल यादव, अनिल सम्राट, सीमा सिंह, शब्बीर हुसैन, अननंजय रघुराज, तिलकराज वगैरह चहुँपल रहे लोग.\nPrevious Post: "मार देब गोली केहू ना बोली"\nNext Post: डेढ़ मिनट ले चलल नान स्टाप शूटिंग


इंजिनियरिंग प्रवेश परीक्षा प्रणाली में बदलाव साल २०१३ से – टटका खबर\nFeb 20, 2012 आईआईटी, इंजिनियरिंग प्रवेश परीक्षा\nबरिसन से चलत आ रहल इंजीनियरिंग प्रवेश परीक्षा प्रणाली में अगिला साल से बदलाव करे के फैसला केन्द्रीय मानव संसाधन मंत्रालय मंजूर कर लिहलसि. एह नया प्रणाली के लागू हो गइला का बाद अनेक तरह के प्रवेश परीक्षा ना होखी आ सगरी देश खातिर एकही प्रवेश परीक्षा करावल जाई. बतावल जात बा कि एहसे परीक्षार्थियन के सुविधा होखी आ उनुका एकही इम्तिहान देबे के पड़ी.\nएह नया इम्तिहान के नामो बदल दिहल गइल बा. अब एकरा के आईसीट (Indian Science Engineering Eligibility Test, ISEET) कहल जाई. एकर परीक्षा दू खण्ड में लिहल जाई. दुनु खण्ड तीन तीन घंटा के होखी आ एके दिन करा लिहल जाई. साल २०१३ के प्रवेश परीक्षा मार्च भा अप्रेल २०१३ में होखी.\nएहमें पहिला खंड में वस्तुनिष्ठ सवाल पूछल जाई. मकसद रही परीक्षार्थियन के समुझे के, सोचे के आ तार्किक विश्लेषण करे के क्षमता, कम्प्रिहेन्सन, क्रिटिकल थिंकिंग, आ लॉजिकल रिजनिंग, के जानकारी लिहल. अगिला खंड में परीक्षार्थियन के विज्ञान विषयन के जानकारी के जाँचल जाई. एह तरह से परीक्षार्थियन के सही आकलन हो पाई कि ऊ इंजिनियरिंग पढ़े लायक बाड़े कि ना.\nहालांकि सगरी प्रक्रिया के सबले विवादास्पद बाति बा बारहवीं के बोर्ड परीक्षा में मिलल अंक के महत्व. कहल गइल बा कि बोर्ड में मिलल अंक के वेटेज चालीस फीसदी से कम ना होखी आ जरूरत पड़ले पर एकरा के सौ फीसदी तक कइल जा सकी. जबकि प्रवेश परीक्षा में मिलल अंक के वेटेज कवनो हालत में साठ फीसदी से अधिका ना होखी.\nहर राज्य सरकार भा संस्थान एह बारे में आपन फैसला ले सकेला कि ऊ कवना अंके के कतना महत्व दी. मंत्रालय के कहना बा कि सांख्यिकी प्रक्रिया से देखल जा चुकल बा कि अलग अलग बोर्ड परीक्षा के अंक में कइसे संतुलन बनावल जा सकेला.\nपहिले कहल गइल रहे कि कानपुर आईआईटी एह परीक्षा के संचालन करी बाकिर एकर संचाल सीबीएसई करी. हँ, कानपुर आईआईटी के शैक्षणिक समूह एह प्रणाली पर आगे के तौर तरीका जरूर तय करी. अंदाज लगावल जात बा कि पहिला साल के परीक्षा केन्द्र से अनुदानित संस्थाने खातिर होखी.\nएह बदलाव का खिलाफ आवाज उठल शूरू हो गइल बा. कुछ लोग के कहना बा कि एह तरीका से प्रवेश मापदण्ड में एकरूपता ना आ पाई आ अलग अलग बोर्ड का चलते असंतुलन के हालात बन सकेला. कुछ खास बोर्ड से परीक्षा पास करे वालन के फायदा हो जाई त कुछ के नुकसान. एह तरीका से आईआईटी के विशिष्ट स्वरूप खतरा में पड़ जाई.\nदोसरा तरफ कुछ लोग के कहना बा कि एहसे विद्यार्थी अपना बोर्डो परीक्षा पर पूरा ध्यान दीहें आ तोता रटन्त वाला प्रणाली आ कोचिंग के धंधा करे वालन के चंगुल से विद्यार्थी आजाद हो जइहे.


बलिया टीडी कालेज बंद कर दिहल गइल – टटका खबर\nबलिया टीडी कालेज बंद कर दिहल गइल\nकर्मचारियन के हड़ताल से अँउजिया के बलिया के मुरली मनोहर टाउन दिग्री कॉलेज के प्राचार्य कॉलेज के अनियत काल ले ब्द कर दिहलें. एह चलते नया विद्यार्थियन के दाखिलो रुक जाई. कर्माचारियन के शिकायत बा कि प्रयोगशाला सहायक खातिर सीधे बहाली काहे कइल गइल. ओह लोग के कहना बा कि एहमें प्रोन्नति का आधार पर बहाली कइल चाहत रहुवे. ऊ लोग इहो आरोप लगवले बा कि एह बहाली में धन उगाही भइल बा.\nTags: टीडी कॉलेज, बलिया\nटीडी कॉलेज प्राचार्य के घेराव\nबलिया टीडी कॉलेज के संगीत विद्यार्थी भजन संध्या मनवलें


If you want to increase courage in the corona epidemic you shoul definitely read this story Bhojpuri: कोरोना महामारी में बढ़ावे के बा हिम्मत तs पढ़ीं ई अजगुत कहानी – News18 हिंदी\nBhojpuri: कोरोना महामारी में बढ़ावे के बा हिम्मत तs पढ़ीं ई अजगुत कहानी\nकोरोना महामारी के बिकराल रूप देख के गांव में बहुत हताशा रहे. जांच खातिर अतना लमहर लाइन लागल रहे कि खाड़ा-खाड़ा गोड़ दुखा गइल. कोरोना तs जिनगी मुहाल क देले बा. महामारी में दुख अउर बिपत्ति के बीच करेजा कइसे काड़ा कइल जाला, एकर सीख 77 साल पुरान एगो कहानी में दिहल गइल बा. ई कहानी निरासा में आसा के संचार करेवला बा.\nLast Updated : April 27, 2021, 20:01 IST\nशिवशंकर सुमन जी हाईस्कूल में हिन्दी पढ़ावत रहीं. कोरोना महामारी के बिकराल रूप देख के गांव में बहुत हताशा रहे. आठ अदिमी के पोजिटिभ भइला से सभे बहुत डेरा गइल रहे. सरजू राय अउर भुनेसर चउधरी अस्पताल से जांच करा के आवत रहन. सुमन जी के देख के सरजू राय कहले, का कहीं माट साहेब, ई गरमी में हालत खराब हो गइल. जांच खातिर अतना लमहर लाइन लागल रहे कि खाड़ा-खाड़ा गोड़ दुखा गइल. कोरोना तs जिनगी मुहाल क देले बा.\nभुनेसर चउधरी निरास भाव में कहले, ई महामारी तs अइसन दिन देखा देखा देलस कि खून के रिस्ता भी पानी हो गइल. आज अखबार में पढ़नी कि बगसर में कइसे एगो बेटा कोरोना के डरे आपना माई के लाश लेवे से इंकार कर देलस. ई सब खबर पढ़-सुन के मन के धुकधुकी अउर बढ़ जाता. सुमन जी कहले, अगर आफत आ गइल बा तs ओकर सामना करहीं के पड़ी. मन में हिम्मत बढ़ावे के खातिर कवनो न कवनो उपाय करहीं के पड़ी. महामारी में दुख अउर बिपत्ति के बीच करेजा कइसे काड़ा कइल जाला, एकर सीख 77 साल पुरान एगो कहानी में दिहल गइल बा. ई कहानी निरासा में आसा के संचार करेवला बा.\nदुख में जिये के तरीका\nसुमन जी के बात सुन के सरजू राय अउर भुनेसर चउघरी के मन में ई कहानी जाने के खुदबुदी तेज हो गइल. दूनो जना सुमन जी मड़ई में अलगे- अलगे खटिया पर बइठ गइले. सरजू राय कहले, अब तs कहानी सुनिये के जाइब जा. सुमन जी कहले, ई कहानी 77 साल पुरान हs. एकरा के लिखले बाड़े महान साहित्यकार फणीश्वर नाथ रेणु. रेणु जी के ई कहानी 1944 में साप्ताहिक विश्वमित्र में छपल रहे. कहानी के नांव हs, पहलवान की ढोलक. 1944 के आसपास बिहार में मलेरिया अउर हैजा महामारी के रूप में फैलल रहे. रेणु जी के कहानी में श्यामनगर के जिकिर बा. श्यामनगर अब अररिया जिला के एगो गांव बा. 77 साल पहिले श्यामनगर के अगल-बगल गांव में हैजा अउर मलेरिया लाश के ढेर लगा देले रहे. डर, भय अउर मउवत से पूरा गांव में अइसन मनहूसी रहे कि जिनगी बेकार लागे लागल. लेकिन दुख अउर चिंता में डूबल लोग के सहारा बन गइल ढोलक के थाप. ई अवाज से गांव के लोग के जिनगी बदल गइल.\nरेणु जी आपन कहानी रचे खातिर एगो पात्र गढ़ले बाड़े लुट्टन सिंह पहलवान. पहलवानी में नांव कमाइला के बाद लुट्टन सिंह, श्यानगर के राज दरबार में बहाल हो गइले. कुछहीं दिन में ऊ इलाका के सबसे बड़का पहलवान बन गइले. पनरह साल तक लुट्टन के केहू हरा ना पवलस. श्यामनगर के राजा जब ले जिंदा रहले लुट्टन के तूती बोलत रहल. लेकिन उनका मरला के बाद लुट्टन के दुरदिन शुरू हो गइल. राजा साहेब के बेटा बिलाएत में पढ़त रहन. ऊ श्यामनगर लौटले तs पहलवानी पs खारचा के अनेरिया बता के लुट्टन के दरबार से हटा देले. तब ले लुट्टन के दूगो बेटा भी पहलवान हो गइल रहन. दरबार से हटला के बाद लुट्टन पहलवान अपना लइकन संगे गांवे लौट आइले. गांव के किनारा एगो मड़ाई लगा के रहे लगले. रोज-रोटी खातिर गांव के लइकन के पहलवानी सिखावे लगले. लेकिन खेतीहर मजूरन के गांव में चाउर गेहूम दे के केहू पहलवानी सिखल ना चाहत रहे. लुट्टन के रोटी पs आफत हो गइल.\nमहामारी के तांडव\nभुनेसर चउधरी पूछले, एकरा बाद का भइल. सुमन जी कहले, लुट्टन के केहू गुरु ना रहे. अखाड़ा के बहरी बाजे वला ढोल के थाप से लुट्टन के जीते के जोश मिलत रहे. ढोल के अवाज में लुट्टन के सुनाई पड़े कि आजा भिड़ जा, चाबस पाट्ठा, दांव काट के बिरोधी के पटक दे. एकरा बाद लुट्टन ढोल के ही आपन गुरू माने लगले. ऊ ढोलक के पूजा कर के अखाड़ा में कूदस. ऊ अपना लइकन के भी ढोलक बजा के पहलवानी सिखावत रहन. लुट्टन के ढोल के आवाज में अदिमी के बोली छिपल रहे. लेकिन अचके में आफत आ गइल. मलेरिया अउर हैजा से घरे-घरे अदिमी मरे लगले. छुआछूत के बेमारी रहे. घर में लाश पड़ल रहे लेकिन केहू उठावे खातिर तइयार ना. पूरा गांव में रोआरोंहट, चीख-पुकार मचल रहे. लाश के जरावल मोसकिल रहे. लोग बिना कफन के ही लाश नदी में बहावे लगले. बेटा भिरिये अंतिम सांस लेवे लेकिन माई लोग के बेटा कहे भी हिम्मत ना होत रहे. रिस्ता नाता सह बानी हो गइल रहे. सांझ होते लोग अपना झोपड़ी में घुस जाए. एक दोसरा के पूछे वला केहू ना रहे. गांव के बाताबरण समसान नियर मनहूस हो गइल रहे. अइसन में अमावस के अनहरिया रात अउर भयानक बुझाये लगे. लेकिन ओह मनहूस चुप्पी के एक अवाज रोज तूरत रहे. इहे अवाज जिनगी के अधार बन गइल.\nढोल के अवाज में गुरुमंतर\nसुमन जी के बात जारी रहे. लुट्टन पहलवान रोज रात भर ढोलक बजावस. सांझ से भोर तक. ढोल के अवाज में कवनो दवाई ना रहे कि ओकरा से बोखार ठीक हो जाइत. ढोल से महामारी के नाश भी संभव न रहे. लेकिन ओकर लगातार आवाज सुन के लोग के उदास मन में एगो भरोसा जाग जाय. लोग के ई बुझाये लागे कि केहू तs गांव में अइसन बा कि मउवत के भी ललकरले बा. ढोल के अवाज से दुख भुला के जिये के ललसा पैदा होखे लागल. रात के अन्हरिया में ढोल के थाप, लोग खतिर संजीवनी बूटी बन गइल.\nमउत के बीच जिनगी के आस\nसरजू राय कहले, कोरोना के कोप के बीच लुट्टन पहलवान जइसन अदिमी के ही जरूरत बा. सुमन जी कहले, लुट्टन के मार्मिक प्रसंग अभी तS बाकिये बा. एकदिन महामारी में लुट्टन के दूनो लइका चल बसले. लुट्टन पहलवान देह में माटी मल के दंड लगवले. एकरा बाद दूनो जवान लइका के कान्हा पs लाद के नदी में बहा अइले. गांव के लोग के बुझाइल कि ऐह दुख में लुट्टन आज राती खा ढोल ना बजइहें. लेकिन जइसही सांझ भइल ढोल के थाप गूंजे लागल. लोग चरज में पड़ गइले. लुट्टन पहलवान के हिम्मत के सभे दाद देवे लागल. ढोल के अवाज मउवत से लड़े के गुरुमंतर रहे. अब ई अवाज गांव के लोग के आदत बन गइल रहे. ई सुन के सांस के आस बढ़ जाये. बिना दावा-बिरो के ही लुट्टन जिनगी देवे वला बैद बन गइले. कुछ दिन के बाद एक रात ढोल के थाप ना सुनाई देल. लोग समझले कि पहलवान के शायद तबीयत ठीक न होखे. पांच दिन बीत गइल ढोल के अवाज ना आइल. भोर भइल त लुट्टन पहलवान के कुछ चेला गइले तS देखले कि उनकर लाश जमीन पS पड़ल बा. लुट्टन मर तS गइले लेकिन कतना लोग के जिये के हिम्मत दे गइले. (लेखक अशोक कुमार शर्मा वरिष्ठ स्तंभकार हैं. यह उनके निजी विचार हैं.)\nसीतापुर जेल से रिहाई के बाद आजम खान पहुंचे SP नेता अनूप गुप्ता के घर, जानें वजह\nTags: Bhojpuri, Bhojpuri News, Coronavirus\nFIRST PUBLISHED : April 27, 2021, 20:01 IST


Bhojpuria.com | इग्नू में भोजपुरी के पाठ्यक्रम लागु; दाखिला 17 ले\nHome Samachar Hot Topic इग्नू में भोजपुरी के पाठ्यक्रम लागु; दाखिला 17 ले\nइग्नू में भोजपुरी के पाठ्यक्रम लागु; दाखिला 17 ले\t07 August 2009\tNews Desk\tपटना। 18 लाख से भी बेसी छात्रन के साथ दुनिया के सबसे बड़ इंदिरा गांधी राष्ट्रीय मुक्त विश्वविद्यालय (इग्नू) के जुलाई सत्र में दाखिला लेवे के तारिख 17 अगस्त ले बढा दीहल गइल बा। दू सई रुपया विलंब शुक्ल के साथ केहू भी आपन दाखिला 17 अगस्त तक ले सकेला। ज्ञात होखे कि एही सत्र से इग्नू भोजपुरी के आधार पाठ्यक्रम खातिर भी दाखिला शुरु क रहल बा।\nएह बारे में जानकारी देत इग्नू के क्षेत्रीय निदेशक डा. ए एन त्रिपाठी बतवले कि प्रोस्पेक्टस में दीहल हर कोर्स खातिर ई नियम लागु होई, लेकिन जवना कोर्स खातिर अलग से आवेदन लिहल जा रहल बा, ओहपर ई नियम लागु ना होई। पिछिला साल का अंत मे इग्नू अपना पाठ्यक्रम में भोजपुरी के शामिल करे के घोषणा कइलस, त भोजपुरिया समाज में खुशी के लहर दौड गइल। आ छह महीना का भीतर इ कोर्स के शुरु क के इग्नू आपन वादा के पुरा भी क देले बा, एकरा खातिर इग्नू प्रबंधन आ विशेष रुप से प्रो. शत्रुधन कुमार जी बधाई के पात्र बानी। भोजपुरिया डॉट कॉम का ओर से हम नवहा लोग से अपील करब कि ऊ लोग ज्यादा से ज्यादा संख्या में एह कोर्स में एडमिशन लेव लोग, ताकि बाकि सब यूनिवर्सिटी के भी भोजपुरी के अपना पाठ्यक्रम में शामिल करे के प्रेरणा मिलो। अगर रउआ कवनो आउर विश्वविधालय से कुछ आउर कोर्स भी क रहल बानी, तबो रउआ एह पाठ्यक्रम में दाखिला ले सकेनी। दूरस्थ शिक्षा प्रणाली के तहत चले वाला एह कोर्स के केहू भी घर बइठले क सकेला। भोजपुरी फिल्मन आ टीवी चैनलन के बाढ में भोजपुरी पढे वालन के रोजगार खातिर बेहतर अवसर मिली, एह में कवनो संदेह नइखे।Related news items:\nइग्नू शुरु कइलस भोजपुरी के पाठ्यक्रम\nComments (6)\tIGNOU Me Bhojpuri ....\t1\nThursday, 13 August 2009 18:17\tRavi Kant Dubey\tIGNOU Me Bhojpuri pathyakram ke shuruat bahut hi bad khabar ba.\nBhojpuri Bhasa ke vikash me ab ego aur naya Aayam jud gail....\neh khati je log prayas kail; sabke badhai aur Shadhuvad....\nई त गजब के खबर हवे...\t2\nFriday, 14 August 2009 06:49\tMohan Prasad\tइग्नू में भोजपुरी के कोर्स शुरु भइला से एह भाषा के एगो नया पहचान मिल गइल.\nएकरा के शुरु कराये में लागल हर आदमी के हम धन्यवाद दिहल चाहब, एकदम दिल से.\nignou me bhojpuri\t3\nSaturday, 15 August 2009 18:04\tShashi Bhushan\taapan Bhasha ab eh layak ho gail ba ki IGNOU padhaye ja rahal ba,ejaan ke khushi bhail...\nBhojpuri pathyakram ke shuruat\t4\nSaturday, 15 August 2009 22:35\tRajiv Ranjan\tBhojpuri pathyakram ke shuruat ,bhojpuri bhasha ke bikas khatir bahut badhiya khabar ba,esamachar dekhke dil khus ho gayil.\nIGNOU Me Bhojpuri\t5\nMonday, 24 August 2009 17:31\tDr. Jawahar Lal Giri\tIt isabig step that IGNOU has added this.\nadmission ke khatir\t6\nTuesday, 01 September 2009 16:47\tAshutosh Patel\tHum kalhe admission lewe khatir ignou jaa rahal bani


Gopalganj जिले के इटवा गाँव में Chhath महापर्व के मौके पर पसरा सन्नाटा, देखिये क्या है पूरा मामला ? – News18 हिंदी\nNovember 11, 2021, 23:20 IST\nGopalganj जिले के इटवा गाँव में Chhath महापर्व के मौके पर पसरा सन्नाटा, देखिये क्या है पूरा मामला ? बिहार और झारखंड के ताज़ा ख़बरों के लिए देखते रहिए News18 Bihar/Jharkhand #news18biharjharkhand#latestnews#BiharJharkhandnewsFor all the latest news from Bihar and Jharkhand, keep watching News18 Bihar


टटका खबर (अतवार, 16 अगस्त 2015, देश दुनिया) – टटका खबर\nआबूधाबी के क्राउन प्रिंस आ भारत के प्रधानमंत्री\nयूएई के दौरा पर चहुँपल प्रधानमंत्री नरेंद्र मोदी अतवार का दिने अबू धाबी में बनल दुनिया के सबले बड़हन आ शानदार शेख जायद मस्जिद चहुँपले त ओहिजा हजारन हजार लोग के भीड़ उनका स्वागत में मौजूद रहुवे. पीएम मोदी पहिला बेर कवनो मस्जिद में चहुँपल रहले आजु. यूएई सरकारो उनका स्वागत में कवनो कोर कसर ना छोड़लसि. एह यात्रा से मोदी दाउद इब्राहिम के बिजनेस पर लगाम लगावे में सफल होखीहें एह बात के उमेद जतावल जात बा. आतंकी दाउद के धंधा पर अंकुश लाग जाव त ऊ कतहीं रहो छटपटा के मर जाई.\nएने पाकिस्तान पिछला आठ दिन से जम्मू -कश्मीर में नियंत्रण रेखा आ सीमा ओह पार से भारी गोलाबारी जारी रखले बावे जवना चलते नाहियो त आधा दर्जन भारतीय नागरिकन के जान चल गइल बा. भारत सरकार आजु पाकिस्तानी उच्चायुक्त के बोला के आपन विरोध जतवलसि बाकिर उच्चायुक्तो महाबेयहा का तरह उल्टे भारते पर दोस लगावत बयान दिहलसि कि भारत एह बीच 73 बेर सीजफायर के लंघले बा.\nपाकिस्तान के आपने पोसल आतंकी आजु अतवार का दिने पाकिस्तानी पंजाब के अटक जिला में गृहमंत्री शुजा खानजादा के पैतृक आवास पर फिदायिन हमला क के उनका साथही करीब एक दर्जन अउरीओ लोग के जान ले लिहलसि. अनेके लोग घवाहिलो भइल बा. बाकिर पाकिस्तान के आँख खुले वाला नइखे आ ऊ आतंकियन के पोसे पाले से बाज नइखे आवे वाला. एह से पाकिस्तान से सहानुभूति ना ओकरा लाचारी पर दया आवत बा.\nपता ना ओह इलाका में का बात बा कि आए दिन कवनो ना कवनो हवाई जहाज लापता होखत रहत बा. अतवार का दिने इंडोनेशिया के एगो हवाई जहाज 54 गो यात्री आ चालक दल समेत लोग के लिहले पापुआ से लापता हो गइल बा. वइसे पापुआ में एह जहाज के मलवा मिले के बात कहल जात बा बाकिर अबहीं एकर पुष्टि नइखे भइल.\nदेश के मुस्लिम राजनीति के नयका दावेदार सेकूलर राजनीति करे वालन का छाती पर मूंग दलत नया नया जगहा आपना डेग बढ़वले जात बा. आजु एमआईएम अध्यक्ष असदुद्दीन ओवैसी बिहार में आपन पहिला रैली किशनगंज में कइलन आ हजारो लोग का भीड़ का सोझा अपना चुनावी भाषण में पीएम मोदी समेत मुस्लिम वोट के दावेदार बने वाला लालू प्रसाद आ नीतीशो कुमार पर निशाना सधलन.\nसीरिया के लड़ाकू विमान अतवार का दिने राजधानी दमिश्क का लगे विद्रोहियन के कब्जा वाले एगो इलाका पर हवाई हमला कइले स जवना से नाहियो त 82 लोग के मरे आ 200 से अधिका लोग के घवाहिल होखे के खबर बा.\nकांग्रेस आ ओकरा चाटुकार मीडिया के बेलगाम कोशिश का बादो व्यापम घोटाला के बात मध्यप्रदेश के जनता के भरमावे में फेल हो गइल आ ओहिजा के स्थानीय चुनाव में सगरी जगहा से भाजपा के शानदार जीत मिलल बा. पता ना एह जीत से दिग्विजय सिंह के कतना सदमा लागल, भा लागबो कइल कि ना.\nजइसे को तइसा मिले मिले, सोम को सोम, दानी को दानी मिले … वाला कहाउत के साँच करत आजु सुप्रीम कोर्ट के जस्टिस रहल मार्कडेय काटजू केजरीवालो के स्टाइल में उनका के जनमदिन के बधाई दिहलन. काटजू कहलन कि, “मैं धूर्त, शातिर और धोखेबाज केजरीवाल को बर्थडे की बधाई देता हूं, जिन्होंने दिल्ली के लोगों को सपने बेचे हैं.” अतने पर ना रुकले काटजू आ केजरीवाल के चापलूसन से घेराइल तानाशाह कह दिहलन. आशुतोष के केजरीवाल के सबले बड़का चम्मच बतवले बाड़न काटजू.\nराकांपा नेता तारिक अनवर के कहना बा कि लालू आ नीतीश के महागठबन्हन कवनो मुसलमान चेहरा नइखे देखल चाहत आ ई लोग हमेशा से मुसलमानन के दबावे के काम करत आइल बा. काहे कि एह लोग के लागेला कि मुसलमानन के जाए लायक कवनो दोसर गोल नइखे आ हारथाक के एही लोग लगे चहुँपिहें.\nकेन्द्र सरकार कानून बनावे जात बिया जवना का बाद लोग अपना घर में नौकर दाई राखे से पहिले नौ हजार बेर सोची. काहे कि पूरा समय काम करे वालन के अब कम से कम नौ हजार रुपिया महीना के तनखाह देबे का साथे साथ ओह लोग 15 दिन के तनखाह का साथे छुट्टी, मैटरनिटी लीव वगैरहो देबे के पड़ी आ श्रम कानून के पालन करे के पड़ी.\nपीएम मोदी कहलन कि 1000 दिन में देश के 18000 गाँवन में बिजली चहुँपा दीहल जाई त बिहार के मुख्‍यमंत्री नीतीशो कुमार एलान कर दिहलन कि अगिला साल नवंबर से पहिले बिहार के सगरी गाँवन के बिजली चहुँपा दीहल जाई. नीतीश के बढ़िया से मालूम बा कि तबले उनका रहहीं के नइखे एह से कवनो एलान बहुते आसानी से कर सकेलें. बाद में जे सरकार बनाई से ओकरा के पूरा करत रहो.\nबिहार के राज्यपाल का रूप में आजु रामनाथ कोविंद के किरिया धरा दिहलन हाई कोर्ट के कार्यकारी मुख्य न्यायाधीश एकबाल अहमद अंसारी. नौ महीना का बाद बिहार के पूरा समय वाला राज्यपाल मिलल बा. एह मौका पर मुख्यमंत्री नीतीश कुमार आ उनकर मंत्रियन का अलावे. विधान परिषद सभापति अवधेश नारायण सिंह, विधान सभा अध्यक्ष उदय नारायण चौधरी, झारखंड विधानसभा अध्यक्ष दिनेश उरांव, पंजाब विधानसभा अध्यक्ष चरणजीत सिंह अटवाल, विधान परिषद में नेता प्रतिपक्ष सुशील कुमार मोदी आ विधानसभा में नेता प्रतिपक्ष नंदकिशोर यादव समेत अनेके खासमखास लोग मौजूद रहुवे.\nसीट ले के एनडीए का भीतर ताकत आजमाइश के दौर चलत बा. राष्ट्रीय लोक समता पार्टी के अध्यक्ष आ केंद्र सरकार में मंत्री उपेंद्र कुशवाहा के कहना बा कि भाजपा 102 सीट से लड़े आ बाकी सीट सहयोगियन ला छोड़ देव. काहे कि पिछला चुनाव में ऊ अतने सीट से लड़ल रहुवे नीतीश से गठबन्हन बना के. कुशवाहा के अपना पार्टी ला 67 सीट चाहीं.\nराष्ट्रीय जनता दल के वरिष्ठ नेता रघुवंश प्रसाद सिंह ने जदयू पर गठबंधन धर्म छोड़े के बात कहत आपन नाराजगी जतवलन आ कहलन कि आपसी मेलजोल के कमी का चलते एह महागठबन्हन के औकात नइखे कि एनडीए के चुनौती दे सको. कहलन कि सीट बँटवारा में कवनो मानक नइखे मानल गइल आ मनमानी से फैसला क लीहल बा.\nसारण जिला के भरपुरा गांव में अतवार का भोरे डकैत एगो होटल मालिक का घर से पाँच लाख रुपिया के संपति लूट ले गइले.\nअतवार का दिने साइना नेहवाल जकार्ता में होखत विश्व बैडमिंटन चैंपियनशिप के फाइनल में स्‍पेन के कैरोलिना मारिन से हार गइली. बाकिर तबहियो एह चैंपियनशिप में रजत पदक जीतेवाला पहिला भारतीय बैडमिंटन खिलाड़ी बन गइली साइना नेहवाल. विश्‍व चैंपियनशिप में खेले उनकर ई छटवां मौका रहुवे.\nओने पोलैंड में दीपिका कुमारी आ मंगल सिंह चंपिया के भारतीय मिक्‍स्‍ड डबल्‍स टीम तीरंदाजी विश्व कप के तीसरा दौर में रजत पदक जीतलस. फाइनल में भारतीय जोड़ी मैक्सिको के आइदा रोमन आ जुआन रेने सेरानो से हार गइल.\nटेनिस में सानिया मिर्जा आ मार्टिना हिंगिस के जोड़ी कनाडा ओपन टेनिस टूर्नामेंट के सेमीफाइनल में हार गइल. एह माथ जोड़ी के फ्रांस के कैरोलिन गार्सिया आ कैटरिना श्रेबोतनिक के जोड़ी हरा दिहलसि.\nTags: News in Bhojpuri, आबू धावी, टटका खबर, बिहार विधानसभा, भोजपुरी में खबर., मोदी


हमार सोगहग वापसी – Anjoria\nदिसम्बर 13, 2010 कविता, भगवती प्रसाद द्विवेदी, भोजपुरी\nसोगहग लवटब हम\nतहरा लगे / तहरा में\nजइसे लवटेले स पखेरू डैना फड़फड़ावत\nचहचहात ठोर चुँगियावत\nअपना खोंता में\nजइसे लगहर गाय के थान से सटल\nमुँह मारत बछरू लवटेला\nनाँद आ खूँटा का लगे\nजइसे लवटेलीं स बिल में\nगुर के भेली आ\nसातू के सोन्ह सवाद चीखत\nजइसे लवटेले नइहर में\nदूधे नहाइल, पूते फरल फुलाइल\nढेर उलाहना, आशीष, लोर के भागीरथी\nअउर ना जाने का-का बटोरे का गरज से\nजइसे लवटि आवेला\nगदरा के, पाकि के, फाटि के, छिंटा के\nउर्वरा धरती के गरभ में समाए खातिर\nफेरु से अँकुराए खातिर\nहमहुँ लवटि आइब\nसोगहग तहरा में समाए का गरज से\nआपन भुलाइल सब किछू पावे खातिर\nफेरू से अँकुराए खातिर\nहम लवटब उलटे पाँव\nजरूर लवटब सोगहगे\nबचपने से साहित्य सर्जना में विशेष अभिरुचि. हिन्दी भोजपुरी में समान अधिकार से अनवरत सृजन आ देश के तमाम प्रतिष्ठित पत्र पत्रिका में प्रकाशित आ दूरदर्शन के विभिन्न केन्द्रन से प्रसारित.\nप्रस्तुत कविता कवि भगवती प्रसाद द्विवेदी जी के प्रकाशित कविता संग्रह जौ-जौ आगर से\nकवि से संपर्क करे खातिर मोबाइल नं 09430600958\nOne thought on “हमार सोगहग वापसी”\nदिसम्बर 16, 2010 को 10:51 पूर्वाह्न पर\nराउर शब्द के समुन्दर से ,\nचुन – चुन के मोती .\nनथिया गढाईब माँगटिका,\nभाव के अंखिया बीछवले बनी\nआजा जल्दी से घरे लेके छुटी.\nद्विवेदी जी के सादर प्रणाम करत बनी .


अप्रवासी भारतीय दिवस में भोजपुरी भाषा के प्रतिनिधि रहीहें रवि किशन – Anjoria\nOct 23, 2012 अप्रवासी भारतीय दिवस, भोजपुरी, मारीशस, रवि किशन\nमॉरिशस में होखेवाला अखिल भारतीय दिवस के आयोजन भ भारत सरकार आ मारीशस सरकार मिल के करत बाड़े. एह आयोजन में भारत सरकार भोजपुरी सिनेमा के सदाबहार सुपर स्टार रवि किशन के बतौर स्पीकर भोजपुरी भाषा के प्रतिनिधि बने खातिर चुनले बिया. मॉरिशस के राजधानी पोर्ट लुईस में होखे वाला एह समारोह में मॉरिशस के प्रधानमंत्री समेत दुनिया भर के अप्रवासी भारतीय मौजूद रहीहें.\nभारत सरकार के प्रवासी भारतीय कार्य मंत्रालय से रवि किशन के जानकारी भेजल गइल बा तवना का मुताबिक समारोह के उदघाटन मारीशस में भारत के हाई कमिशनर टी पी सीतारमण करीहें आ उद्घाटन भाषण मॉरिशस के प्रधानमंत्री नवीन चन्द्र रामगुलाम आ भारत सरकार के प्रवासी भारतीय कार्य मंत्री व्यालार रवि के होखी. एह समारोह में रविकिशन के बतौर स्पीकर शामिल कइल गइल बा आ ऊ ओहिजा भोजपुरी के प्रतिनिधि के तौर पर आपन राय रखीहें. एह मौका पर अउरी वक्ता में दक्षिण अफ्रीका, ज़िम्बाब्वे, श्रीलंका, न्यूजीलेंड सरकार के मंत्री आ बड़े पदन पर आसीन अधिकारियन का अलावे भारत सरकार का तरफ से सचिन पाइलट, मीनाक्षी नटराजन, मनीष तिवारी मौजूद रहीहें.\nरवि किशन एह पर आपन बात कहत कहले बाड़न कि ई उनुका ला गौरव क बात बा कि ऊ अपना मातृभाषा के प्रतिनिधित्व ओह मंच पर करीहें जहाँ दुनिया के कोना कोना से अप्रवासी भारतीय मौजूद रहीहें. बतावेर जोग बा कि मारीशस में भोजपुरी भाषा के सरकारी मान्यता प्राप्त बा आ ओहिजा भारत माता के तर्ज़ पर भोजपुरी माई के प्रतिमो लगावे के तइयारी होखत बा.\nफेरू बैतलवा डाल पर…\n3 thought on “अप्रवासी भारतीय दिवस में भोजपुरी भाषा के प्रतिनिधि रहीहें रवि किशन”\nmy name is suraj chaurasia,i am from patna,i amaactor,goodlooking,i want to act in your film ,sir i will give my best…\nadarniy dr saheb sadar pranambhojpuriya aman ke upekcha na kareke chahi itihas kabo na kabo okar maryada jarur rakhi.raua se nihoraba ki apna bebsite me bhojpuriya aman ke jarur jagah di ekrase sampadak ke manobal banal rahi. navratra aa dashhara ke hardik shubh kamna\nप्रिय जनार्दन जी,\nआजु ले अपना जनते त हम कवनो भोजपुरी पत्रिका के अनदेखी नइखी कइले. रउरो पत्रिका के जब भी समाचार मिलल ओकरा के प्रकाशित कइल गइल बा. अब रउरा खबर भेजबे ना करीं त हम का कर सकीलें.


टटको में टटका खबर : 28 अक्टूबर 2014, मंगल – Anjoria\nटटको में टटका खबर : 28 अक्टूबर 2014, मंगल\nअक्टूबर 28, 2014 Breaking News in Bhojpuri, आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, टटको में टटका, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\nराष्ट्रपति भवन में वियतनाम गणराज्य के प्रधानमंत्री न्युन तंग जुंग आ उनुका पत्नी त्रान थैन किम के स्वागत करत प्रधानमंत्री नरेन्द्र मोदी.\nपिछला दिने पश्चिम बंगाल के दक्षिण परगना जिला में भइल मारपीट का बाद तृणमूल कांग्रेस गोल आजु अपना नेता अराबुल इस्लाम के छह बरीस ला गोल से निकाल दिहलसि. एह वारदात में दू आदमी के मौत हो गइल रहे.\nमहाराष्ट्र में सबले बड़का गोल बन के उभरल भाजपा आजु अपना विधायक दल के नेता चुन लिहलसि आ अपना प्रदेश अध्यक्ष देवेन्द्र फणनवीस राजय के पहिलका भाजपा मुख्यमत्री बनीहें. पद के किरिया 31 तारीख के लेबे के बतावल जात बा.\nतीन बरीस ला वरिष्‍ठ पत्रकार डॉक्‍टर ए सूर्यप्रकाश के प्रसार भारती बोर्ड के नया अध्‍यक्ष बनावल गइल बा. डॉक्‍टर सूर्यप्रकाश के टेलीविजन आ प्रिंट मीडिया दुनू के पुरहर अनुभव बा.\nप्रसार भारती के मुख्‍य कार्यकारी अधिकारी जवाहर सरकार के आजु दुनिया के सबले बड़ टेलीविजन आ रेडियो संगठन एशिया प्रशांत प्रसारण संघ के उपाध्‍यक्ष चुन लिहल गइल. उनकर चुनाव चीन के मकाउ में भइल संघ के 51वीं महासभा का दौरान निर्विरोध भइल.\nवाराणसी के जनसा इलाका में आजु एगो औरत के आग से झउँसला का चलते मौत हो गइल. आग कइसे लागल एह बात पर संदेह होखत बा.\nसुप्रीम कोर्ट आजु केन्द्र सरकार के हाथ बान्ह दिहलसि आ कह दिहलसि कि काल्हु बुध के ओह सगरी नाम के खुलासा क दिहल जाव जवना लोग के नाम विदेशी बैंक खाता राखे वालन में शामिल बा. पता ना कवना कारण सरकार चाहत रहुवे कि अबहीं सगरी नाम जाहिर मत कइल जाव. एही बीच इहो बात सामने आ गइल कि पिछला युपीए सरकार 109 लोग के आम माफी दे दिहले बिया.\nवाराणसी तहसील कार्यालय का सोझा आजु मंगल का सबेरे सड़क पार करत एगो निजी स्कूल के बस कंडक्टर के मौत ट्रक से कचरइला का चलते हो गइल.\nशेयर बाजार में मंगल का दिने तेजी देखे के मिलल आ 128 अंक चढ़ के आ निफ्टी 36 अंक चढ़ के बंद भइल.\nजौनपुर जिला के सिधवन औद्योगिक क्षेत्र में देशी शराब बनावे के एगो नाजायज फैक्टरी के भंडाफोड करत पुलिस दू जने के गिरफ्तार क लिहलसि.\nदिल्ली सरकार आजु मंगल का दिने एलान कइलसि कि काल्हु बुध का दिने छठ का मौका पर सार्वजनिक अवकाश रही.\nउत्तर प्रदेश में सरकार चलावे वाला समाजवादी गोल अगिला महीना होखे जात जम्मू कश्मीर आ झारखंड विधानसभा चुनाव में आपन उमीदवार खड़ा करी.\nगोण्डा के देहात कोतवाली इलाका में एगो बिआहल औरत फांसी लगाके जान दे दिहलसि.\nगोरखपुर के पीपीगंज इलाका में सोमार का रात दू गो गाड़ी टकरइला से भइल सड़क हादसा मे दू जने के मौत हो गइल आ छहजने घवाहिल हो गइले.\nदिल्ली के तीन गो विधानसभा सीट पर उपचुनाव खातिर आजु अधिसूचना जारी हो गइल. एह बीच सुने में आवत बा कि उपराज्यपाल भाजपा के सरकार बनावे ला नेवत सकेले बाकिर भाजपा चाहत बिया कि चुनावे करा लिहल जाव.\nअपना दल के अध्यक्षा कृष्णा पटेल आजु अपना छोटकी बेटी आ मिर्जापुर से सांसद अनुप्रिया पटेल के पार्टी के राष्ट्रीय महासचिव पद से हटा दिहली. बतावल जाता बा कि ऊ पार्टी में अनुप्रिया के पति के दखलदाजी का चलते नाराज बाड़ी.\nराज्यसभा चुनाव के घोषणा होखते उत्तर प्रदेश से राज्यसभा पहुंचे ला सगरी गोल में जोड़-तोड़ शुरू हो गइल बा. सपा के चार सीट मिलल पक्का बा आ एहमें बलिया के सांसद रहल आ प्रधानमंत्री रहल चन्द्रशेखर के बेटा नीरज शेखर के राज्यसभा भेजल जा सकेला. पिछला लोक सभा चुनाव में मुलायम के परिवार के लोग छोड़ दोसर कवनो सपाई ना जीत पावल.\nकबो छठ का मौका पर बिहार के मुख्यमंत्री आवास छठी मइया के गीतन से गुलजार रहल रहुवे बाकिर अबकी बेर ओहिजा सन्नाटा पसरल बा. लालू प्रसाद के सरकारी आवासो पर इहे हाल बा.\nसुप्रीम कोर्ट आजु नाराजगी जतवलसि कि दिल्ली में सरकार बनवावे में देरी काहे होखत बा. केन्द्र सरकार आजु अदालत के जानकारी दिहलसि कि राष्ट्रपति उप राज्यपाल के दिल्ली विधानसभा में सबसे बड़का दल के सरकार बनावे के नेवते के सलाह दे दिहले बिया. एह पर कोर्ट पूछलसि कि ई काम पहिले काहे ना हो सकल. हर बेर अदालत में तारीख का दिने काहे एह तरह के फैसला होखत बा कि सुनवाई टरवावे के मौका मिल जाव.\nरोहतास जिला के संझौली इलाका के बैरी गांव का एगो खेत से एगो रिटायर्ड फौजी के लाश मिलल बा.\nपूर्वी दिल्ली के त्रिलोकपुरी इलाका आजु तनाव घटला आ हिंसा के कवनो घटना ना होखला का बाद कर्फ्यू में तीन घंटा के ढील दिहल गइल जेहसे लोग जरूरत के सामान खरीद सको.\nआरा, बलिया, छपरा, देवरिया, सिवान, गोपालगंज. सासाराम, रोहतास, बक्सर, कैमूर, पूर्वी चंपारण, पश्चिमी चंपारण, गाजीपुर, मऊ, गोरखपुर, चंदौली, भदोही, वाराणसी, मोतिहारी, बेतिया, जौनपुर वगैरह भोजपुरिया इलाका के खबर भोजपुरी में पढ़े ला टटका खबर पर जाईं\nटटको में टटका खबर : 27 अक्टूबर 2014, सोमार\nटटको में टटका खबर : 29 अक्टूबर 2014, बुध


चलऽ शुरुआत त भइल – Anjoria\nNov 14, 2010 कांग्रेस, घोटाला, भ्रष्टाचार, मनमोहन\nकारण चाहे जवन होखे, भ्रष्टाचार आ घोटाला के दू गो बड़ आरोपियन के बाहर के रास्ता देखा के बुझात बा कि कांग्रेस दांडिक नीति लागू करे का दिशाईं डेग धर दिहले बिया. पार्टी विवादन में घेराइल महाराष्ट्र के मुख्यमंत्री अशोक चह्वाण के इस्तीफा दिवइला का साथेसाथ राष्ट्रमंडल खेलन में भ्रष्टाचार अउर घटिया निर्माण के पर्याय बन चुकल सुरेश कलमाड़ीओ के संसदीय दल के सचिव पद से हटा दिहले बिया. अलगा बाति बा कि आदर्श को-ऑपरेटिव घोटाले में ना त चह्वाण अकेला पापी हउवें, ना राष्ट्रमंडल खेलन के घोटाला में कलमाड़ी.\nउम्मीद करे के चाहीं कि विवादन में आइल बाकियो नामन का बारे में जल्दीये फैसला आई. अदालती फैसला आवे में त समय लागी आ ओहमें कैद आ दंड वसूली जइसनो कदम उठावल जाले, बाकिर राजनीतिक आ सार्वजनिक फैसला त पार्टी आ सत्ता के माथ पर बइठल लोगन का चलते होला. देश के प्रधानमंत्री बहुते सज्जन व्यक्ति भलहीं होखसु, बाकिर अपना गठजोड़ सरकार के कलंकित सदस्यन का प्रति उनकर चुप्पी के उनुकर दार्शनिक गहराई के प्रमाण मानके संतुष्ट होखे वाला ढेर लोग ना भेंटइहें. हमनी के तरक्की के फोर्ब्स सूची से ले के जिनेवा तक अमीरन का दुनिया में भलही कतनो चरचा काहे ना होत रहे, नेतृत्व में भ्रष्टाचारनिरोध के इच्छा भा क्षमता का मामिला में पूरा देश आजु निराशा में डूबल बा. आम मनई के लागत बा कि अबहीं हालात बदले के सब रास्ता ओकरा खातिर बन्द बा. मजबूत विकल्प का गैर मौजूदगी में कांग्रेस के हटा के देश मध्यावधि चुनाव से नयका पार्टी नइखे चुन सकत आ कांग्रेस बीच धार में अपना गठजोड़ के घोड़ा बदले के जोखिम लिहल तनिको नइखे चाहत, अश्वमेध के त बाते मत करीं.\nलोकतांत्रिक राजनीति का दायरा के बाहर हर समय लुआठी लिहले खाड़ अरुंधती राय भा गिलानी जइसन लोगन के घर फूंकलो कवनो समझदार लोकतंत्र सकार ना सके. काहे कि सगरी राह बन्द बा आ अगिला आम चुनाव बहुते दूर बा. घूमा-फिरा के देश के जनता एही उम्मीद पर कायम बिया कि मनमोहन सिंह सरकारे कुछ कड़ेर फैसला लीहि. अशोक चह्वाण आ कलमाडी के बहरिया के सरकार आ पार्टी एही दिशाईं आगा बढ़ल बिया.\nगेम्स घोटाला आ आदर्श सोसायटी प्रकरण मौजूदा शासन के दू गो बड़ खामियन के निशानी हऽ. जनता का बीच गेम्स घोटाले के जांच के अविश्सनीयता साबित करऽतिया कि जांच बइठावे वाला नेतृत्व के निजी तौर से ईमानदार होखले काफी ना होला. ओकरा अपना जांच तंत्रो में पारदर्शी नैतिकता कायम राखे खातिर पकिया तौर पर दृढ़ लउके के चाहीं. आज लगभग पूरा तंत्र भ्रष्टाचारी नेतवन, बाबुअन, आ ठेकेदारन का गिरोह का कब्जे में बा आ भ्रष्टाचार हटावे खातिर कवनो दूरगामी सुसंगत योजना बनावल आ ओकरा के ईमानदारी से लागू कइल नामुमकिन हो गइल बा. आ ई दुनु दोष अलगो ना कइल जा सके.


छपरा न्यूज, 29 मई 2016 – टटका खबर\nचुनाव बिहार शिक्षा\nMay 29, 2016 छपरा, जेपी विश्वविद्यालय, दीक्षान्त समारोह, बक्सर, मेडिकल कॉलेज, रोहतास, सि‌वान\nजेपी विश्वविद्यालय के तिसरका दीक्षान्त समारोह में बिहार के राज्यपाल आ कुलाधिपति रामनाथ कोविंद जी का हाथे 14 गो छात्रावन समेत कुल्ह 267 गो विद्यार्थियन के उपाधि दीहल गइल. एह मौका पर कुलाधिपति कोविंद सारण के माटी के सपूतन – देशरत्न राजेन्द्र प्रसाद, मजहरुल हक, गौतम ऋषि, ऋषि दधिचि, राजा मोरध्वज, भिखारी ठाकुर, राहुल सांस्कृत्यायन, आ लोकनायक जयप्रकाश नारायण – के याद करत कहलन कि एह लोगन के आदर्शन के अपना जिनिगी में उतारे के कोशिश करे के चाहीं.\nबिहार के तीन गो मेडिकल कॉलेजन में दाखिला पर संकट आ गइल बा. मेडिकल काउन्सिल के कहना बा कि राजकीय मेडिकल कॉलेज बेतिया, पावापुरी मेडिकल कॉलेज अउर अनुग्रह नारायण मेडिकल कॉलेज गया के सीट में बढ़ोतरी ना कघल जा सके. एह कॉलेजन का अलावा छह गो कॉलेजन के सीट बढ़ावे के मंजूरी मिल गइल बा.\nसिवान के कुख्यात आ इनामी ओपराधी रईस खां समेत चार गो बदमाशन के शनिचर का साँझे पुलिस सिसवन थाना के ग्यासपुर से गिरफ्तार क लिहलसि. एकनी पर हत्या आ किडनैपिंग के कई गो केस दर्ज बा.\nछपरा सिवान रोड पर रसूलपुर के बंशी छपरा का सोझा एगो औरत के मौत सड़क हादसा में हो गइल. सिवान जिला के हुसेना बंगरा गाँव से ई औरत अपना बेटा आ दावर साथे मोटरसाइकिल से अपना नइहर पचरुखिया जात रहुवे जब एगो ट्रक से धक्का लाग गइल. देवर आ बेटा के अस्पताल में भरती करावल गइल बा.\nछपरा पुलिस नीतीश सरकार के नशाबंदी लागू करे खातिर मुँहसुंघी अभियान चलावत बिया. बलिया आ देवरिया का तरफ से छपरा ओर आवत रेलगाड़ियन के सवारियन के मुँह सूंघ के पता लगावल जाई कि ई लोग शराब पीयले बा कि ना. शराब के गंध मिलला पर ओह लोग के जेल भेज देत बिया पुलिस.\nपत्रकार राजदेव हत्याकांड के मास्टरमाइन्ड लड्डन मियाँ का घरे कुर्की जब्ती करे के आदेश खातिर अदालत से गोहार लगवले बावे पुलिस प्रशासन.\nमध्यप्रदेश के एगो फर्जी एनजीओ बिहार के बक्सर जिला में आठ गो हाई स्कूल खोल के दू करोड़ रुपिया से अधिका के गोलमाल क लिहले बावे. अब मामिला के तहकीकात शुरू हो गइल बा.\nकाल्हु के आन्ही पानी आ ठनका गिरला से नाहियो त पाँच जने के मौत होखे के खबर बा. बक्सर में दू जन के मौत भइल बा.\nसारण जिला के मढ़ौरा बिजली आफिस से कर्मचारियन के गोली मार के एक लाख रुपिया लूट ले गइले सँ बदमाश.\nरोहतास में विक्रमगंज के शिवपिर गाँव में बिजली के करंट लगला से काल्हु एगो नवही के मौत हो गइल.\nकेरल में भइल राष्ट्रीय यूथ एथेलेटिक्स में बिहार छह गो पदक जीत के आठवाँ जगहा आइल बा.


फेरु चलल आदि शक्ति आ रमाकांत प्रसाद के सिक्का – Anjoria\nआदि शक्ति इंटरटेनमेंट अउर रामाकांत प्रसाद के सिक्का एक बेर फेर चलल बा कुमारी माई मूवीज के बैनर तले बनल निर्माता-निर्देशक रमाकांत प्रसाद के फिल्म ‘जान तेरे नाम’ से जवन बिहार का बाद अब मुंबई आ उत्तर प्रदेश में सफलता के झंडा गाड़त बिया. एह फिल्म के देखे खातिर सिनेमाघरन में लमहर लमहर लाइन देखे के मिलत बा. एक्शन स्टार विराज भट्ट आ खेसारीलाल यादव के मुख्य भूमिका वाली एह फिल्म के सफलता से खुद रमाकांत प्रसादो उत्साह में बाड़ें. उनका चारो ओर से बधाई मिलत बा.\nगोरखपुर के यूनाईटेड टॉकीज में फिल्म देखे आइल नदीम खान के कहना रहे कि फिल्म के प्रोमो देख के लागल कि ई फिलिम अलगे तरह के बा. मुंबईओ में जब फिलिम लागल त ओहिजो दर्शकन के उछाह के अंदाज वइसने रहल. लोग ब्लैक में टिकट खरीद के देखल, पहिला बेर तीन-तीन शहर में एकर एक साथ स्पेशल स्क्रीनिंग करावल गइल जवन एगो रिकार्ड बना दिहलसि.


मातंग सिंह पर प्राविडेण्ड फण्ड घोटाला के आरोप – टटका खबर\nमातंग सिंह पर प्राविडेण्ड फण्ड घोटाला के आरोप\nत्रिपुरा के सेव नार्थ इस्ट संस्था के सचिव प्रसेनजीत चक्रवर्ती आरोप लगवले बाड़न कि प्रधानमंत्री मनमोहन सिंह के पुरान राजनीतिक सहयोगी आ केन्द्रीय मंत्री रहल मातंग सिंह का खिलाफ प्राविडेण्ड फण्ड घोटाला के जाँच में कवनो प्रगति नइखे होखत. चक्रवर्ती बतावत बाड़ें कि मातंग सिंह के कंपनी नार्थ ईस्ट मल्टीमीडिया प्रा॰लि॰ अपना अगरतल्ला कार्यालय के एकइस कर्मचारियन खातिर साल २००८ में प्राविडेण्ड फण्ड कोड हासिल कइलन बाकिर आजु ले अपना कर्मचारियन के एकर जानकारी ना दिहलन आ ना ही ओहमें कवनो कर्मचारी खातिर एको पइसा जमा करवलन. स्थानीय फण्ड कार्यालय अपना केन्द्रीय कार्यालय के एह बाबत जानकारी भेजलसि आ कंपनी का खिलाफ कार्रवाई करे के लिखलसि बाकिर एह मामिला में कवनो कार्रवाई आजु ले नइखे भइल. कुछ महीना पहिले खुद प्रसेनजीत चक्रवर्तीओ एह बाबत केन्द्रीय पीएफ कमिश्नर आ प्रधानमंत्री कार्यालय के चिट्ठी भेजलन बाकिर कहीं से कुछ ना भइल.


सम्मानित भइलन भोजपुरी संगीत के विभूति – Anjoria\nसम्मानित भइलन भोजपुरी संगीत के विभूति\nअप्रैल 13, 2010 गीत गवनई, भोजपुरी\nपश्चिम बंगाल का सलकिया में मानस परिवार सेवा समिति क ओर से भोजपुरी लोक-संगीत चैता के भव्य आयोजन3अप्रैल के रात नौ बजे से आरआर रोलिंग मिल परिसर, 96 धरमूतल्ला रोड, सलकिया में करावल गइल जवना में चैता के आनन्द देर रात तक हजारों रसिक लिहलें.\nएहमें भोजपुरी संगीत में विशिष्ट उपलब्धि खातिर भरत शर्मा व्यास, गायत्री ठाकुर, प्रतिभा सिंह आ वीरेन्द्र सिंह धुरान के सम्मानित कइल गइल. सम्मान प्रदान करे वालन आ एह अवसर पर सम्बोधित करे वालन में शिवजी तिवारी, शशिधर सिंह, राजकिशोर तिवारी, राजा बाबू सिंह, वीरेन्द्र शर्मा, मामा सिंह, जलेश्वर सिंह वगैरह खास रहलें.\nकार्यक्रम के शुरुआत प्रतिभा सिंह के गीत से भइल आ ऊ चैती “सगरी चइत बीत गइले हो रामा, पिया नाहीं अइले” गा के बढ़िया समां बना दिहली. तब माहौल के आगे बढ़वलन गायत्री ठाकुर. लगभग दू दर्जन झाल, ढोलक , हारिमोनियम का संगीत पर ऊ पारम्परिक चईता गवलें, “पहिले सुमिरों सुरसति मतवा हे रामा, एही ठइयां. आजु चईत हम गाइब हे रामा, एही ठइयां.”\nएह अवसर पर बोलत भरत शर्मा भोजपुरी भाषा के अश्लीलता से बचावे के गोहार लगवलन आ एही भाव के एगो गीतो सुनवलें. ” गीत भोजपुरी से अश्लील हटावल जाई, त केतना नीमन होई. भिखारी ठाकुर के गितिया अगर गावल जाई, त केतना नीमन होई. ” भोजपुरी के अश्लीलता का लड़ाई में भरत शर्मा आजुकाल्हु आगा आ के शामिल बाड़न. आ हर मौका पर एह मुद्दा के उठा रहल बाड़े.\nमहाराष्ट्र दिवस पर सम्मानित होइहें रविकिशन


बराबिकू गाँव, कायमगंज (फर्रुखाबाद) - विकिपीडिया\n↑ "संग्रहीत प्रति". मूल से4मार्च 2016 को पुरालेखित. अभिगमन तिथि4अगस्त 2015.\n"https://hi.wikipedia.org/w/index.php?title=बराबिकू_गाँव,_कायमगंज_(फर्रुखाबाद)&oldid=4776101" से लिया गया


‘‘बिगुल’’ खातिर डबिंग करवलें हैदर काजमी – Anjoria\nनिर्देशक रविकांत के फिलिम ‘बिगुल’ ला हैदर काजमी अपना हिस्सा के डबिंग करा दिहलन. नमन फिल्म्स के बैनर, कथा पटकथा रविकांत, संवाद मनोज पाण्डेय आ रविकांत, गीत रविकांत, संगीत नजाकत-शुजाद, कैमरा रूपांग आचार्य, प्रोडक्शन डिजायन संजय यादव, संपादन गोपाल रगानी, नृत्य निर्देशन अशोक-मयंक, मारधाड़ हीरा यादव आ मुख्य कलाकार हैदर काजमी, अक्षरा सिंह, जितेन्द्र यादव, श्रेया शर्मा, मनीष खन्ना, संजय कुलकर्णी, कृष्णा गोपाल आ संगीता रमन वगैरह.\n‘‘खूनी दंगल’’ के संपादन चालू बा


अंजना सिंह – Anjoria\nTag: अंजना सिंह\nभोजपुरी सुपरस्टार खेसारी लाल यादव आ अभिनेत्री अंजना सिंह के बीच के रोमांस ओह चरम प चहुँप गइल बा जवना बारे मे एगो कवि कहले बाड़न कि ‘छलके जब काम…\nकवनो कलाकार ला अपना फिलिम के प्रचार प्रोमोशन ला दर्शकन का बीच चहुँपल खुशी के समय होला. दर्शकन के उत्साह बढ़ेला तवन उपर से. अभिनेता विशाल तिवारी अपना फिलिम ‘लडाई’…


ससुरो कब्बो दामाद रहल – Anjoria\nससुरो कब्बो दामाद रहल\nछोटका परदा पर जहाँ सास पतोह आपन कमाल देखावत बा लोग त भोजपुरिया परदा पर ससुर- दामाद आपन कमाल देखावे जा रहल बाड़े. शिव बम पिक्चर्स का बैनर में निर्माता शिव कुमार एस. गुप्ता आ निर्देशक शैलेश श्रीवास्तव के फिलिम ससुरो कब्बो दामाद रहल में ससुर दामाद के नोक झोक के रोमांचक पहलू उजागर कइल गइल बा.\nदामाद का भूमिका में बाड़े मशहूर गायक अभिनेता गुड्डू रंगीला जबकि ससुर का भूमिका में आनंद मोहन . गुड्डू के प्रेमिका आ बाद में पत्नी का भूमिका में बाड़ी संगीता तिवारी. फिल्म में शक्ति कपूरो एगो अहम भूमिका में बाड़े जे एगो नौटंकी के मैनेजर बनल बाड़न. फिल्म में पूनम सागर, ज़फर खान, राजन मोदी, शिवकुमार एस. गुप्ता, मोतीलाल यादव, कोमल आर्य, आ शेला खान के किरदार अहम बाड़ी सँ.\nससुरो कब्बो दामाद में तीन गो आइटम नंबर बा जवना के सीमा सिंह आ पूनम गौतम पर फिल्मावल गइल बा. निर्माता शिव कुमार एस. गुप्ता के कहना बा कि ससुरो कब्बो दामाद रहल पूरा तरह से मसाला फिल्म हवे जवना में मनोरंजन के हर रंग भराइल बा. गुड्डू रंगीला के भूमिका अइसन दामाद के बा जे अपना ससुर के आँख खोलवावे खातिर उनुका के परेशान कइले रहेला. आ बाद में ई समुझावे में सफल हो जात बा कि अच्छाई का राहे पर चल के इंसान अपना मंजिल के पा सकेला.\nअमन श्लोक का संगीत से सजल एह फिल्म के गीतकार अशोक शिवपुरी, अमरेन्द्र अर्पण आ अरविन्द तिवारी हउवे. फिल्म के सह निर्माता राजेश जायसवाल आ जलधारी यादव हउवे. कहानी आ संवाद विनोद मिश्रा लिखले बाड़न, कोरियो ग्राफर भूपी अउर ज्ञान सिंह बाड़े. छायांकन जयंतो घोष के बा आ कार्यकारी निर्माता ज़फर खान हउवे. फिलहाल फिल्म के पोस्ट प्रोडक्शन के काम लागल बा आ दुर्गापूजा पर फिल्म दर्शकन का सोझा आई.


संघ – टटका खबर\nरांची में चलावल गइल राष्ट्रीय स्वयंसेवक संघ के अखिल भारतीय कार्यकारी मंडल के तीन दिना बइठक के आखिरी दिन आजु अतवार के सरकार्यवाह सुरेश भय्या जी जोशी मीडिया के बधाई दिहलन कि एह बइठक के गुणात्मक समाचार प्रकाशित के से समाज के सही संदेश दिहल लोग. कहलन कि संघ का लगे 90 बरीस के सामाजिक\nसंघ कहलसि नमो नमो जाप करे के\nलखनउ में भाजपा के नेता लोग से बतियावत संघ के सह कार्यवाह सुरेश सोनी कहलन कि सभे नरेंद्र मोदी के पक्ष में लामबंद होके सुर में सुर मिलवले रह. मोदी के नेतृत्व पर कवनो तरह के अहजह के गुंजाइश नइखे. जनता मोदी के चाहत बिया आ अगर भाजपा एहमें एने ओने कइलसि त फेर अइसन\nसंघ के पथ संचलन\nवर्ष प्रतिपदा का मौका पर काल्हु बलिया में राष्ट्रीय स्वंयसेवक संघ एगो बड़हन पथ प्रदर्शन कइलसि. हिन्दू पद्धति में नया साल के शुरूआत एही दिन से मानल जाला आ एही दिने डा॰ केशव बलिराम हेडगेवार आरएसएस के स्थापना कइले रहुवन. शहर के कई मार्ग से गुजरत ई पथ संचलन रामलीला मैदान में बौद्धिक का साथे\nपिछला दिने नरेन्द्र मोदी का विरोध का चलते भाजपा का राष्ट्रीय कार्यकारिणी से हटावल प्रचारक संजय जोशी भाजपा से इस्तीफा दे दिहले बाड़न आ कहले बाड़न कि अब ऊ खाली संघ कार्य में लगीहें. संघ के कार्यप्रणाली का तहत ओकर प्रचारक भाजपा आ बाकी आनुसांगिक संगठनन में संगठन मंत्री बनावल जालें जे ओह संगठन पर


भोजपुरी परदा पर रिलीज खातिर तइयार ‘लावारिस’ | CinemaBhojpuri.in\n- Tagged: लावारिस\t- no comments\tसमहर पारिवारिक फिल्म ‘लावारिस’ अब बन के तइयार बा रिलीज खातिर. आरोही फिल्मस के प्रस्तुत एह फिल्म में पवन सिंह ‘लावारिस’ का किरदार में बाड़न. निर्माता हउवें अजय सिन्हा आ नासिर जमाल, आ निर्देशक हउवें देव पाण्डेय. फिल्म के शुटिंग हैदराबाद के रामोजीराव फिल्म सिटी में भइल बा आ शानदार एक्शन दक्षिण भारत के एक्शन मास्टर मार्शल रमन्ना के निर्देशन में भइल बा. लेखक विनय बिहारी, गीतकार अशोक कुमार दीप आ विनय बिहारी, संगीतकार अशोक कुमार दीप, छायांकन शकील अंसारी के, कला निर्देशक रतन शर्मा, कार्यकारी निर्माता अंजनीकांत श्रीवास्तव अउर कोरियोग्राफर पप्पु खन्ना हउवें.\nकलाकारन में पवन सिंह, अंजना सिंह, गजेन्द्र चौहान, रवि उज्जैन, उर्वशी चौधरी, सत्येन्द्र सिंह, रानी चतुर्वेदी, नवोदित आकाश मुखर्जी, सुदेश कौल, सुर्या द्विवेदी, सी.पी. भट्ट, संजय वर्मा, अभय राय, रिया आ डांसिग क्वीन संभावना सेठ के प्रमुख भूमिका बा. (प्रशांत निशांत के रपट) मिलत जुलत7 सितम्बर से बिहार में देखावल जाई ‘लावारिस’ (3)डबिंग करत रोआइन हो गइल पवन सिंह के आँखि (3)’चुन्नू बाबू सिंगापुरी’ के ट्रायल शो में दिग्गज लोग के जुटान (2)राखी सावंत कइली ‘जय हो जगदम्बा माई‘ के लोकार्पण (2)एगो सुमधुर संगीतमय फिल्म ह ‘काहे बांसुरिया बजवलऽ’ (2)To the official site of Related Posts via Taxonomies.\tLeaveaReply Cancel reply


भोजपुरी में पढ़ें: खांटी भोजपुरी के लोगन से ही ए भाषा के कल्यान होई | Bhojpuri cinema tv serial music trp songs manoj Bhavuk nodakm– News18 Hindi\nभोजपुरी के नाम आवते बहुत से लोग अश्लीलत के चर्चा शुरू कर देला, लेकिन लक्ष्मण शाहाबादी जी एगो अइसन लेखक बानीं कि उनकर लिखल -“गंगा आबाद रखिहs सजनवा के.” गीत के 8 लाख 55 हजार ऑडियो कैसट बिकल रहे. एहसे पता चलेला कि साफ सुथरा गीत भोजपुरी में खूब पसंद कइल जाला.\nफेर कहाँ बनल ओइसन भोजपुरी फिल्म ? काहे ना बनल ? लोग कहे कि उ लिख दिहें आ धुन बना दिहें त हिट हो जाई आ हिट हो जाव. हिट होखे के गारंटी रहलें उ. उ माने के ?\nई त भोजपुरी सिनेमा के रोटी तूरे वाला लोग भी ना जाने. भोजपुरी के टीवी चैनल पर रात दिन उनकर गाना बजा के, चला के टीआरपी आ माल बटोरे वाला भी ना जाने. काहे कि उ भोजपुरी माटी में जनमलें, ओकरे गीत-गंध के साथे जियलें आ खाँटी माटी के मन-मिजाज भोजपुरी सिनेमा के गीत-संगीत में भर के महज तिरपने साल में निकल लेलें.\nहिंदी से भोजपुरी में आइल रहतें त लोग जरुर जानित. जानित ना पूजित. हिंदी के बड़ा स्टार भोजपुरी में छींकियो देला त उ ब्रेकिंग न्यूज होला. स्टार सिनेमा के होखे भा राजनीति के. एक बेर पी. चिदंबरम कहलें कि ‘हम रउरा सभ के भावना समुझत बानी’. ई हेडलाइन बन गइल. अखबार के पन्ना रंगा गइल. भोजपुरिया लोग के बुझाइल जे काल्हे भोजपुरी आठवीं अनुसूची में आ जाई. सभे गच्च रहे... बाकिर आज ले झुनझुना बजावता.\nएही तरे भोजपुरी सिनेमा के एह दौर ( 2001 के बाद वाला ) में अमिताभ बच्चन, दिलीप कुमार, सुभाष घई, अजय देवगन, सायरा बानो, जी. पी. सिप्पी, रमेश सिप्पी, भाग्यश्री, प्रियंका चोपड़ा, कॉन्टिलो फिल्म्स, महिंद्रा एन्ड महिंद्रा के अइला के बाद लोग कहल कि भोजपुरी सिनेमा त आकाश ध ली. … बाकिर पाताल में घुस गइल भोजपुरी सिनेमा. रसातल में चल गइल. हिंदी वाला के भोजपुरी में अइला पर भोजपुरी वाला खूब थपरी पीटे ला लोग. भोजपुरी वाला भोजपुरी खातिर जिनिगी दे देव, जान दे देव तबो ओकर पूछ ना होला, मान ना मिलेला, पहचान ना मिलेला, बड़ा कैनवास ना मिलेला, मिडिया ना पूछेला. अइसन ढेर उदहारण बा.\nएही महिना में 24 सितम्बर के अचीवर्स जंक्शन पर भोजपुरी साहित्य के प्राण आचार्य पाण्डेय कपिल जी के जयंती समारोह मनावन गइल बा. फूलसूंघी जइसन कालजयी उपन्यास लिखे वाला, भोजपुरी साहित्य के एह युग के निर्माण करे वाला आचार्य पाण्डेय कपिल के केतना लोग जानsता ? ना जानी. काहे कि उ शुरुवे में हिंदी छोड़ के भोजपुरी में उतरलें आ अपना के भोजपुरी में झोंक देलें. भोजपुरी में अपना के झोंके वाला के लोग ना जाने. हिंदी में जमला, चमकला के बाद भोजपुरी में झाँकियो देला प शोर हो जाला. नाम हो जाला.\nकुछ लोग त हिंदी-अंग्रेजी से आके भोजपुरी में कुछ करेला त अइसन जतावेला जइसे उ भोजपुरी पर एहसान करsता.\nबाकिर इतिहास साक्षी बा कि जे समर्पित भाव से, श्रद्धा से, अपना जिम्मेवारी आ जबाबदेही के साथे आइल ओकरा के सर-माथा प लिहल गइल. शैलेन्द्र, मजरुह, नौशाद, अंजान हिंदी के स्थापित नाम, जब भोजपुरी में उतरल लोग त अपना जिम्मेवारी आ जबाबदेही के साथे, समर्पण के साथे. एही से ओह लोग के नाम आजो ईज्जत से लियाला. एह घरी उ सम्मान अनुभव सिन्हा आ मनोज वाजपेयी के मिलता. बाकिर ई सिलसिला जारी रखे के पड़ी.\nखैर, हम दोसर बात कहत रहनी ह. उ ई कि हिंदी से भोजपुरी में अइला पर ढेर मान मिलेला. लोग ईयाद रखेला. खाली भोजपुरिये में अपना के झोंक देला प आदमी झोंकाइये जाला. लोग ना चीन्हे.\nयकीन मानी अगर शैलेन्द्र आ मजरुह हिंदी में स्थापित ना रहितें त भोजपुरी में जवन गनवा लिखले बा लोग, जवना के लेके लोग सीना चौड़ा करेला, स्वाभिमान के गीत गावेला ... ओकरा के लेके उनका नाम के साथे लोग अइसे ना उतराइत. बलुक हो सकेला गाना ईयाद रहित बाकिर ओह लोग के नाम ना ईयाद रहित. जइसे उनका साथे होता.\nउनका माने के ? उ के?\nउहे, जेकरा बहाने हतना कथा हो गइल. उनकर गीतवा शैलेन्द्र आ मजरुह साहेब से कवनो कमजोर नइखे आ ना हीं उनका गीतन के लोकप्रिय होखे भा सुपरहीट होखे में कवनो कमी रहल. सबका जुबानो प बा. नचनियो गावेलन स. टीवीयो प चलता तबो उनका के लोग नइखे जानत.\nएगो बात आउर अश्लील गाना के टीआरपी बढ़ावे वाला के बात त छोड़ी अश्लीलता के विरोध करे वाला भी उनका के नइखे जानत जबकि उनका गाना में कहीं अश्लीलता नइखे. जे कहsता कि बिना अश्लीलता के गाना ना चली, फिलिम ना चली ओकरा मुंह पर अपना गीतन से जोरदार तमाचा मारत बाड़न उ, तबो लोग उनका के नइखे जानत. जे अपना गीत-संगीत से भोजपुरी सिनेमा के सोनहला दौर गढ़ल, जे दू दर्जन से बेसी सुपरहिट फिल्म दीहल, उनका के लोग नइखे जानत.\nउ के ? हाय रे, भोजपुरी के होके भोजपुरी में काम करे वाला के दुर्भाग्य.\nउ रहलें गीतकार-संगीतकार-संवाद लेखक लक्ष्मण शाहाबादी.\nशिवगंज, आरा के रहनिहार, 16 मई 1938, में जनमल लक्ष्मण प्रसाद श्रीवास्तव उर्फ लक्ष्मण शाहाबादी. इहाँ के दीहल गीत आ संगीत ना खाली भोजपुरिहा लोग अपितु दोसरा भाषा के भोजपुरी प्रेमी लोग भी अक्सर गुनगुनात रहेला. इहाँ के गीत-संगीत आ संवाद के वजह से कई दर्जन फिल्म सुपर-डुपर हीट भइल. कुछ फिल्म में इहां के सिर्फ गीत लिखले बानी, कुछ में गीत आ संवाद दुनो. कुछ में गीत आ संगीत दुनो देले बानी आ कुछ में गीत-संगीत के साथे संवाद लेखन भी कइले बानी. शाहाबादी जी के कुछ प्रमुख फिल्म बा –\nगीत-संवाद - धरती मईया, गंगा किनारे मोरा गाँव\nगीत-संगीत-संवाद- दूल्हा गंगा पार के, छोटकी बहू'\nगीत-संगीत- ‘दगाबाज बलमा’, हमार दूल्हा, 'गंगा-ज्वाला', 'बेटी उधार के', 'गंगा आबाद रखिहऽ सजनवा के', 'राम जइसन भइया हमार',\nगीत - सजाई द मांग हमार, पिया निर्मोहिया, गंगा सरजू, भैया दूज, पिया परदेसिया\nबिहार सरकार के सिंचाई विभाग में अकॉउंटेंट रहनी लक्ष्मण शाहबादी जी बाकिर जब फिल्म में मामला जमे लागल त लिभ विदाउट पे लेके पूरा समर्पित होके फिल्म में काम करे लगनी. गीतकार-संगीतकार के रूप में स्थापित हो गइनी त फिल्म निर्माण के क्षेत्र में भी उतरनी. चर्चित कथाकार मधुकर सिंह के कहानी पर फिल्म बनल दूल्हा गंगा पार के. एह फिल्म के निर्मात्री रानीश्री लक्ष्मण शाहबादी जी के धर्मपत्नी हईं. दूल्हा गंगा पार के फिल्म के संवाद, गीत, संगीत सब शाहाबादी जी के ह. 1986 में बनल उनइस गो फिलिम में से सबसे सफल फिल्म साबित भइल रहे दूल्हा गंगा पार के. एह फिल्म के गीत, “बोल बम के नारा बा, इहे एक सहारा बा” चाहे ” स्वागत में गारी सुनाई जा, चलs सखी मिलके, केकरा ईयाद नइखे.\nलक्ष्मण शाहाबादी जी के बेटा अमरेश शाहाबादी जे कि खुद संगीतकार बाड़न, हमरा से बातचीत में बतवलें कि " संगीत के प्रतिभा बाबूजी के विरासत में मिलल रहे. हमार बाबा रामलाला प्रसाद खुदे एगो कुशल सितार वादक रहलें, त राग रागिनी त बाबूजी के लोरी में मिलल रहे. जवना उमिर में लइका गिल्ली डंडा खेलsसन बाबूजी अनेक वाद्ययंत्र से खेली." आगे अमरेश इहो बतवले कि बाबूजी 13-14 साल के उम्र से ही स्टेज शो करे लागल रहीं. ”दियरा के बाती अइसन जइसन जरे के पड़ी” जइसन गाना त स्टेज परफॉर्मेंस के दौरान ही प्रसिद्ध हो गइल रहे. बाबूजी के गाना के पहिला रेकॉर्डिंग एच एम वी कंपनी द्वारा मोहम्मद रफी साहब के आवाज में भइल रहे, गाना के बोल रहे ”कह के भी न आये मुलाकात को”.\nसुप्रसिद्ध संगीतकार ‘चित्रगुप्त’ जी के साथ भी लक्ष्मण जी के जोड़ी खूब जमल. गंगा किनारे मोरा गांव आ धरती मईया एही जोड़ी के कमाल के नाम ह. लक्ष्मण शाहाबादी के लिखल धरती मईया के गीत ‘जल्दी जल्दी चलू रे कहँरा’, केहू लुटेरा केहू चोर हो जाला’, ‘ जाने कइसन जादू कइलू, मन्तर दीहलू मार’, चाहे गंगा किनारे मोरा गांव के गीत, जइसे रोज आवेलू तू टेर सुन के, मेला में सइयां भुलाइल हमार, दे द पीरितिया उधार धरम होई, भीजे रे चुनरी भीजे रे चोली भीजे बदनवा ना आ चाहे जिआ द सइयां चाहे मुआ द, तहरे भरोसे बानी किरिया खिआ ल, ओह घरी गांव-गांव, गली-गली गूंजे.\nकिरिया खिआ ल गीत के त एगो अलगे कहानी बा. भोजपुरी सिनेमा के तब के सुपरस्टार आ गंगा किनारे मोरा गांव के हीरो कुणाल सिंह एगो साक्षात्कार में हमरा के बतवलें कि ओह फिल्म के सेट पर निर्देशक दिलीप बोस एक तसला खीर बनवा लेलें अउर गाना के शूटिंग के समय फिल्म के हीरोइन गौरी खुराना से कहलें कि तुम कुणाल जी को खीर खिलाओ. गीतकार लक्ष्मण शाहाबादी भौचक्का. कहलें दादा खीर क्यों खिलवा रहे हैं ?\nदिलीप बोस कहलें कि आप हीं ने तो लिखा है कि खिरिया खिआ ल. तो खीर खिलवा रहा हूँ. लक्ष्मण जी आपन माथा ठोकत कहलें दादा खिरिया नहीं, किरिया, किरिया. किरिया माने कसम. चाहे जिआ द सइयां चाहे मुआ द, तहरे भरोसे बानी किरिया खिआ ल. सेट पर बड़ी ठहाका लागल.\nलक्ष्मण जी के फिलिम महीनों महीनो चलत रहे. अमरेश शाहाबादी बतवलें कि, ' बाबूजी के गीत के प्रसिद्धि के आलम ई रहे कि इनकर एगो फ़िल्म “गंगा आबाद रखिहs सजनवा के” के ऑडियो कैसेट ओह समय बिक्री के कीर्तमान स्थापित कइलस, 8 लाख 55 हज़ार,जवन कि आज तक अपना आप में नायाब बा.\nदरअसल लक्ष्मण जी के गीत पूरा परिवार एक साथे सुनत-देखत रहे काहे कि ओह गीतन में संस्कार, परिवार, श्रृंगार सब परिवार के साथे बइठ के देखे लायक रहे. ओह समय के लिखल उनकर गारी गीत, “ स्वागत में गारी सुनाईं जा ” आजो माड़ो में गूँजेला. साहित्य आ सिनेमा के बीच संतुलन के नाम ह लक्ष्मण शाहाबादी. उनकर श्रृंगार गीत भी कमाल के होत रहे, “चांद जइसे चमके तोहार देहिया” चाहे अलका याग्निक के आवाज़ में,“ अइसे जन रूपवा निहार ए सजन हमरा लाज लागेला” में केतना सलीका से बात कहाइल बा.\nअमरेश जी बतवलें कि बाबूजी अपना नाम के आगे शाहाबादी तखल्लुस पंडित जवाहर लाल नेहरू के कहला पर लगवलें.\n19 दिसम्बर 1991 के भोजपुरी संगीत के ई सितारा धरती छोड़ के आकाश में टिमटिमाये लगलें लेकिन उनका गीत-संगीत से आज भी रौशन बा भोजपुरी सिनेमा के संसार. ई अलग बात बा कि आम आदमी त दूर भोजपुरी सिनेमा के रोटी तूड़े वाला आ ओह से आपन जिंदगी चमकावे वाला अधिकांश कलाकार लक्ष्मण शाहाबादी के नामो नइखन जानत, उनका नाम पर कुछ कइल त दूर के बात बा. केहू उनका खातिर भा उनका नाम पर कुछ ना कइल, उनकर आपन कहाये वाला लोग भी. तब हमरा उनके लिखल गीत ईयाद आ गइल,\n"कहे के तs सभे केहू आपन, आपन कहाये वाला के बा."\nएह त के जिक्र एह दौर के सबसे बड़ कवि ज्ञानपीठ पुरस्कार से सम्मानित केदार नाथ सिंह हमरा से भोजपुरी सिनेमा पर लीहल गइल साक्षात्कार में कइनी. इहे एह गीत के ताकत बा आ मास से क्लास तक के यात्रा बा अउर साँच पूछीं त इहे लक्ष्मण शाहाबादी जी के असली कमाई बा. ( लेखक मनोज भावुक भोजपुरी सिनेमा के इतिहासकार हैं.)\nBhojpuri Articles Bhojpuri Cinema Bhojpuri News


कोठा (जहाँ प्यार बिकेला) बिहार में मई के आखिरी हफ्ता में रिलीज होखी – Anjoria\nकोठा (जहाँ प्यार बिकेला) बिहार में मई के आखिरी हफ्ता में रिलीज होखी\nपुरुष समाज में जवना औरतन के सिरिफ मनोरंजन के खिलौना समुझल जाला ओह औरतन के मन के दरद आ त्रासदी उजागर करे वाला फिलिम “कोठा (जहाँ प्यार बिकेला)” के पूरा बिहार झारखंड में मई के आखिर में रिलीज करे के योजना बा.\nनिर्देशक मनोज श्रीपति के कहना बा कि एह में समाज ला एगो संदेशो बा आ पूरा परिवार के मनोरंजन धेयान में राखत एकरा के बनावल गंइल बा.\nबैनर- बाबा का दलान इंटरटेनमेन्ट\nप्रस्तुति- ममता हरेकान्त\nनिर्देशक- मनोज श्रीपति झा\nलेखक- सुरेन्द्र मिश्रा\nपटकथा- मनोज श्रीपति झा\nसंकलन- विभूति भूषण\nगीतकार- प्यारेलाल यादव कवि, राजेश मिश्रा, अशोक सिन्हा, प्रेम सागर\nसंगीतकार- धनन्जय मिश्रा\nनृत्य- निशांत उपाध्याय\nमार धाड़- जीतू सिंह\nछायांकन- एन्थानी आ राजू\nमुख्य कलाकार- पवन झा, रिंकू घोष, गुंजन पन्त, मोनिका बत्रा, नीलिमा सिंह, विनोद मिश्रा, जय सिंह, धर्मेन्द्र सिंह अउर संजय पाण्डेय.\nसम्मानित भइली मोनालिसा\nकोठा (जहाँ प्यार बिकेला) के ट्रेलर


Winter in 2022 Maagh ki thand jeth ki dhoop in Bhojpuri - Bhojpuri में पढ़ीं- माघ क पाला जेठ क धूप... – News18 हिंदी\nएगो कहावत हिय.....माघ क पाला जेठ क धूप, बड़ी कसाला होले उख...... पुरनका लोग इ खिस्सा कहत रहलन ह. माघ बहुत ठंढा दिन होखेला जईसे कि जेठ में खूब तपन होले. इ दूनो ढेर गरमी आउर ढेर ठंढा खातिन जानल जाला. ऊख क फसल माघ-पूस की समय होखे ले. जाड़ा में ऊख काटल, छिलल आउर पेरल जाले. अब एतनी ठंढी में ऊख के हाथ लगावल बड़ा मेहनत वाला काम होला. हाथ कठुआ जाला. पाला की मारे अंगूरी फूल जाले. लेकिन मेहनत से किसान भाग जाई त फसल घरे कईसे आई.\nLast Updated : January 26, 2022, 17:12 IST\nऊख फागुन की आसपास बोवाले आउर जेठ में अमोला हो जाले. कुछ लोग आलू आउर पियाज में ऊख बो देलन. तईयार भईले पर आलू-पियाज खोद लिहल जाला आउर ऊख रह जाले. ओकरा बाद ऊख में एगो-दूगो पानी दिहले की बाद ओके कोड़ला जाला. कोड़ले क काम जेठ में होला. जेठ की तपन में ऊख कोड़ल केतना कठिन काम ह. एकर अनुमान आप येह बात से लगा सकीला कि ऊख कोड़त क ओकरी धारदार पतई से गोड़-हाथ चीरा जाला. ओमे जब पसीना जाला त बहुत छरछराला. एक ओर गरमी आउर दूसरी ओर इ छरछरायल. जेकर चाम कमजोर रहेला ओकर त खून निकले लगेला. अईसन लोग ऊख कोड़े जालन त लुंगी सोहराय के पहिर के जालन. भरबहियां सैट चाहे कुरता पहिर के ऊख क कोड़ाई होखे ले. बहुत कम लोग होलन जे ऊख दो बार कोड़ पावेलन. नहीं त एके बार कोड़ले में उ उप्पर निकल जाले. ठेघुना से ऊपर निकलल ऊख कोड़ल सबसे टेढ़ काम होला. हाथ गोड़ कपड़ा से तोपु लिहले पर कोड़ल ना बने ला. एसे कि जब मनई कोड़े झुकेला त ऊख क पतई चाहे डाटी से आंख चिरयिले आउर खोदयिले क डर रहेला.\nजेठ क मेहनत पूस-माघ में सम्हने आवे ले. जाड़ा में ऊख काट के छिलाले, पेराले आउर फिर करहा में चढ़ा के झुकाले. तब जाके भेली बनेले. गुर बनेला. माहिया मारल जाले. महिया से पहिले बरद महिया होखेले. ओकरा के गोरु खालन. ऊख क गेड़ा आउर गेल्ही गोरू खा के अघा जालें. खोइया खाना बनवले आउर हाथ गोड़ सेंकले की काम आवेले. ऊख कटले आउर छिलले की काम में गांव-पुर क अदमी मदद करेलन. एसे सहयोग त होई जाला, सब लोग अपनी गोरू खातिन लेहना क जोगाड़ क ले लेलन जा.\nऊख से भेली गुर बनावल बहुत बारीक कलाकारी वाला काम ह. तनिको पाग चढ़ गयल त गुर आउर भेली बनले की जगह पट्टी हो जाला. पट्टी क मतलब की उ गरम खाय के ख़तम करे चीज बन गयील. ठंढा भईले पर उ गड़ास से काट के खायल मुश्किल हो जाला. हमहन क छोट रहलीं जा त मनावल जाव की गांव में केहू क पाग चढ़ जाव. एसे कि अईसे केहू करहा में से भेली ना लेवे दे. लईकन के त बिलकुल नाही. लेकिन जब पट्टी हो जाय त गांव की लईकन क चांदी रहे. खूब पट्टी खायल जाव. आप इस समझीं कि येह बेला में सबसे बढ़िया जवन काम होखे उ पट्टी वाला काम रहे. पट्टी एतना बढ़िया रहे कि लईका ओकर लर बनाय के खांय. बुढ़ पुरनिया लोगन की बस क त रहेना. लईका खूब सधावें आउर एक दूसरे के बतावें कि हम केतना खयिलीं.\nऊख कचरस खातिन जानल जाले. जाड़ा में कचरस बहुत ठंढा होखेला. लेकिन लोग गोईठा में भूजल आलू आउर सजाव दही डालल कचरस खाके दिनभर काम करें. केहू के कबो कवनो हारी-बीमारी ना होखे. आज लोग शारीर में चिन्नी बढ़ले से परशान हव. लेकिन तब लोग एतना मेहनत करें की इ कुल दिक्कत ना रहे. अब क लोग ठंढा लगले की डरन जाड़ा में न त मंठा पियेलन आउर नाही दही डालल कचरस पियेलन. पहिले कचरस में दही डाल के पियले पर आधा दिन खईले क जरूरत ना पड़े. बहुत गंभीर करे. ओकरा से पाचन ठीक रहे. कवनो समान टटका खाईब नोकसान नहिये करी. बासी खईले पर दिक्कत होले.\nभोजपुरी खित्ता में कचरस का बखीर आउर दल भरुई पूड़ी खईले क रिवाज ह. रमनऊमी पर इहे चढ़ावल जाला. अब त चिन्नी क जमाना आ गयल ह. पहिले चिन्नी क केहू नाव लेवे वाला ना रहे. जबले ऊख रहे तबले पीड़ीया से लेके रमनऊमी ले कई बार कचरस क बखीर खाए के मिले. अईसन ह की जे खईले ह उ बता सकेला कि कचरस क मिठास चिन्नी आउर भेली में ना मिली. उ सवादे अलगा होला. अब त टटका खाना की नांव पर लोग मैदा उबाल के खात हवन त कचरस क मजा कहाँ से पता चली.\nयेह महीना में जाड़ा खूब पड़ेले. इ सबसे ढेर बुढ़-पुरनिया लोगन के परशान करेले. लोग बतावें की घाघ येह जाड़ा के लेके खिस्सा कहें- ‘लईकन के छुअब ना, जवनका लगे भाई. बुढ़वा केतनो ओढ़े रजाई, जड़िया दवर-दवर के जाई.’ लेकिन लोग रस, गुर, तिल्ली, सोंठ खाय के मजबूत रहें. जवाईन क हलुवा खईले क रिवाज रहे. मेथी के खिचड़ी आउर ढूंढी बना के लोग खांय. बजड़ा क रोटी चाहे भात बना के खईले क जमाना रहे. मुरई, हरियर ईमीली, हरियर मारीचा, लहसुन, हरदी डाल के लोग पन्ना बनावें आउर ओही में भात डाल के सान के खांय. लोग इहे कुल खाय के बहुत पोढ़ रहें. गाजर आउर पलकी/बथुआ/चन्ना क साग/ केराव क साग खूब खायल जाव. इहे कुल खा के लोग शतकवीर बन जायं. अब त खान-पान बदल गयल. लोग आगे बढ़ले की चक्कर में जियल-खायल भुला गईलन. अब जेके देखा उहे व्यस्त बा. ताजा समान खाए के मिलत नाहीं. बासी-तिवासी खाय के लोग जियत ह. खाना मिल जाय, ओही के लोग नियामत समझत हवें.\nआप देखीं कि बढ़ पहिले बड़-बुढ़ खईले जिय्ले क तरीका सिखावें. कुछ खायं त ओकर फयदा बतावें. इ बतावें की कईसे खायल जाला आउर काहें खायल जाला. लेकिन अब त केहू बतावे वाला हईये ना ह. केहू होबो करी त अब केहू जल्दी सुनेला नाहीं. त जाड़ा में आपो कचरस खायीं आउर उख क गुन गायीं.\n(रामशंकर कुशवाहा वरिष्ठ पत्रकार हैं, आलेख में लिखे विचार उनके निजी हैं.)\nTags: Bhojpuri Articles\nFIRST PUBLISHED : January 26, 2022, 17:12 IST


निरहुआ व्यवहारकुशल आ दिलदार मनई हउवें – Anjoria\nदिनेश लाल यादव निरहुआ के भोजपुरी सिनेमा के सुपर स्टार का साथे साथ जुबिली स्टार मानल जाला काहे कि उनका फिल्मन के सफलता तय रहेला. बाकिर दिनेश लाल यादव एगो मजगर अभिनेता का साथेसाथ व्यवहार कुशल आ दिलदारो हउवें. अक्सरहाँ ऊ कुछ ना कुछ अइसन कर जालें जवना के दोसरा लोग खातिर एगो उदाहरण मान लिहल जाला. अब इहे देखीं ना. फिल्म बनावत घरी निर्माता अपना कलाकारन, निर्देशक, आ बाकी लोग के एक से बढ़ के एक वादा कर देलन कि फिल्म के सल होखे दीं हम हई देब, हम हऊ देब. बाकिर फिल्म के रिलीज होखते माहौल आ मूड दुनु बदल जाला. फिल्म सफल हो गइल त निर्माता नोट गिने में लाग जाला आ ओकरा दोसरा लोगन के सुधिये ना रहि जाव. आ अगर फिल्म असफल साबित हो गइल तब के केकरा के पूछत बा. इनाम आ उपहार के त बाते छोड़ दीं. बकायो मिलल मुश्किल हो जाला. बाकिर निरहुआ अपना फिल्म “औलाद” के निर्देशक असलम शेख आ कहानी कार संतोष मिश्रा के फिल्म बनते घरी एक एक गो मारुति रिट्ज कार उपहार में दे दिहलन. बा नू ई दिलदारी ?


एप्पल iPhone 8 Plus Price in India, Full Specs - 12th April 2021 | Digit\nCurrent Best Price of एप्पल iPhone 8 Plus is ₹ 68999\nएप्पल iPhone 8 Plus Specifications\nउत्पाद के नाम : Apple iPhone 8 Plus\nग्लास मे खरोच ना लागी : Ion-strengthened glass\nएप्पल iPhone 8 Plus Brief Description\nएप्पल iPhone 8 Plus Smartphone 5.5 -इंच स्क्रीन OLED Multi-Touch display के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 401 पर इंच बा | फोन N/A Hexa कोर प्रोसेसर से संचालित बा और एकर रैम3GB बा. एप्पल iPhone 8 Plus iOS 11 ओएस पे काम करेला.\nएप्पल iPhone 8 Plus Smartphone September 2017 मे लॉंच भईल रहे|\nएकर स्क्रीन Ion-strengthened glass स्क्रॅच रोधक डिसप्ले के वजह से सुरक्षित बा|\nफोन मे 64GB & 256GB आंतरिक स्टोरेज बा|\nफोन मे 2691 mAh बैटरी लागल बा|\nएप्पल iPhone 8 Plus मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nएप्पल iPhone 8 Plus के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nएप्पल iPhone 8 Plus Price in India updated on 9th Apr 2019\nएप्पल iPhone 8 Plus Price In India Starts From Rs. 46130 The best price of एप्पल iPhone 8 Plus is Rs. 46130 in Amazon, which is 50% less than the cost of एप्पल iPhone 8 Plus in Amazon Rs.68999.This Mobile Phones is expected to be available in 64GB,256GB variant(s).


टटका खबर, सोमार, १९ मार्च २०१२ – टटका खबर\nटटका खबर, सोमार, १९ मार्च २०१२\nबीस मार्च से चौबीस मार्च ले राज्य में सेना भरती रैली होखे जात बा. पूरा विवरण नौकरी चाकरी पर देखीं.\nराज्य के संस्कृत बोर्ड के मध्यमा परीक्षा अठारह अप्रेल से आ मदरसा एजुकेशन बोर्ड के फोकानिया आ मौलवी परीक्षा सताईस अप्रेल से होखी.\nचार दिन बाद आखिरकार अखिलेश यादव अपना सहयोगियन का बीच विभागन के बँटवारा कर दिहलन. मुख्यमंत्री वित्त, गृह, औद्योगिक विकास, आवास अउर गन्ना विकास समेत पचास गो खास विभाग अपनही लगे रखले बाड़न. आजम खान के संसदीय कार्य, मुस्लिम वक्फ, नगर विकास, जल संपूर्ति, नगरीय रोजगार, गरीबी उन्मूलन, आ अल्पसंख्यक कल्याण अउर हज विभाग दिहल गइल बा. शिवपाल सिंह यादव के सिंचाई आ लोक निर्माण मंत्रालय मिलल बा. अहमद हसन के चिकित्सा एवं स्वास्थ्य, परिवार कल्याण, आ मातृशिशु कल्याण विभाग दिहल गइल बा. डा॰ वकार अहमद शा श्रम आ सेवायोजन मंत्री रहीहें. राजा महेन्द्र अरिदमन सिहं के परिवहन, आनंद सिहं के कृषि, कृषि शिक्षा आ अनुसंधान अउर धर्मार्थ कार्य दिहल गइल बा. अबिका चौधरी के राजस्व, अभाव, सहायता आ पुनर्वास मंत्री बनावल गइल बा. रघुराज प्रताप सिंह, जिनका के मायावती कुण्डा के गुण्डा कहले रही, के जेल, खाद्य आ रसद विभाग मिलल बा. बलराम यादव पंचायती राज मंत्री, अवधेश प्रसाद समाज कल्याण, अनुसूचित जाति आ जनजाति कल्याण अउर सैनिक कल्याण दिहल गइल बा. ओमप्रकाश सिंह भूमि विकास जल संसाधन आ परती मंत्री, पारसनाथ यादव लघु सिंचाई आ पशुधन मंत्री, रामगोविन्द चौधरी बाल विकास, पुष्टाहार आ बेसिक शिक्षा मंत्री, दुर्गा प्रसाद यादव स्टैम्प आ न्यायालय शुल्क, पंजीयन अउर नागरिक सुरक्षा मंत्री, ब्रह्मा शंकर त्रिपाठी होमगार्ड्स, कामेश्वर उपाध्याय खेलकूद आ युवा कल्याण, राजाराम पांडेय के खादी ग्रामोद्योग, राज किशोर सिंह के उद्यान आ शिवकुमार बेरिया के रेशम आ वस्त्रोद्योग विभाग दिहल गइल बा.\nचार गो राज्य मंत्रियन के स्वतंत्र प्रभार दिहल गंइल बा. एहमें राजेन्द्र सिंह राणा के ग्रामीण अभियन्त्रण सेवा, अरविंद सिंह गोप के ग्राम्य विकास, भगवत शरण गंगवार के लघु उद्योग आ अरुणा कोरी के महिला कल्याण आ संस्कृति विभाग दिहल गइल बा.\nनया सरकार बनला का बाद होखे वाला प्रशासनिक फेर बदल में अम्बरीश चन्द्र शर्मा के पुलिस महानिदेशक बनावल गइल बा आ मौजूदा पुलिस महानिदेशक के होमगार्ड्स के महानिदेशक बना दिहल बा. एकरा अलावे छब्बीस गो आईपीएसन के आ सतरह जिला के जिलाधिकारियन के तबादला कर दिहल गइल बा. तबादला के काम अबही कुछ दिन अउरी चली.\nमुलायम सरकार में महाधिवक्ता रह चुकल सुर्य प्रकाश गुप्ता के महाधिवक्ता बनावल गइल बा.\nयूपी से राज्यसभा चुनाव के परची भरे वाला दसो लोग चुनाव बिना लड़ले जीत जाई काहे कि दस गो सीट खातिर दसे गो परचा दाखिल भइल बा.\nबलिया में विश्व भोजपुरी सम्मेलन के बलिया इकाई आपन पाँचवा सालाना समारोह कइलसि.\nवित्त रहित शिक्षा संयुक्त संघर्ष मोर्चा का ओर से आजु पटना में माध्यमिक विद्यालयन, इंटर महाविद्यालयन आ डिग्री महाविद्यालयन के शिक्षक कर्मचारी विरोध जुलूस निकललन.\nरोहतास के करगहर इलाका में ढिभिया गाँव का नियरा एगो डम्फर तीन गो औरतन के कचार दिहलसि जवना से दू गो के त ओहिजे मौत हो गइल ए तिसरकी के अस्पताल में भरती करावल गइल बा.\nबिहार सरकार साल २०१७ ले राज्य में साढ़े सतरह करोड़ ब्राडबैंड कनेक्शन देबे के निशान बनवले बिया. साल २०२० ले राज्य में साठ करोड़ ब्राडबैंड कनेक्शन हो जाई.\nबिहार में राज्यसभा के छठवां सीट खातिर अबही ले जदयू आ भाजपा का बीच समझौता नइखे भइल. तिसरका सीट जदयू मागत बिया.\nदिल्ली में आयोजित बिहार शताब्दी समारोह के संबोधित करत नीतीश कहलन कि बिहार के लोग कतहीं भीख माँगे ना जाव. जहाँ जाला लोग अपना मेहनत आ ईमानदारी से ओहिजा के जरूरत बन जाले आ ओहिजा के विकास में लाग जाले. सगरी दुनिया में एकर उदाहरण भरल पड़ल बा. अह मौका पर क्रिकेट खिलाड़ी रहल सबा करीम, हॉकी कोच हरेन्द्र सिंह, विदेश सचिव रहल श्याम शरण, सेबी के चेयरमैन उपेन्द्र कुमार सिन्हा, मनोज तिवारी समेत बीस जने के विशिष्ट बिहारी सम्मान से सम्मानित कइलन.\nप्रधानमंत्री मनमोहन सिंह लोकसभा में बतवलन कि उनुका दिनेश त्रिवेदी के इस्तीफा मिल गइल बा आ ओकरा के राष्ट्रपति का लगे मंजूरी खातिर भेज दिहल जाई.\nसंसद के दुनु सदन में राष्ट्रपति के अभिभाषण पर धन्यवाद प्रस्ताव लोकसभा में ध्वनिमत से मंजूर कर लिहलसि. एह दौरान बसपा आ तृणमूल कांग्रेस के सांसद लोकसभा से वॉक आउट कर गइल रहलन. ई बतावत बा कि आगा चलि के बसपो सरकार पर दबाव डाल सकेले. काहे कि शायद ओकरा मंजूर ना होई कि सपा एह गठबन्हन सरकार में शामिल होखो.\nराज्यसभा में धन्यवाद प्रस्ताव पर बहस जारी बा.\nप्रधानमंत्री कहले बाड़न कि भारत सरकार जिनेवा में संयुक्त राष्ट्र के १९वें अधिवेशन में श्रीलंका के तमिलन का बारे में पेश होखेवाल प्रस्ताव का समर्थन में वोट दिहल चाहत बिया. ओने डीएमके पार्टी एह बाति खातिर पूरा दबाव डलले बिया. इहाँ ले कि ओकर कहना बा कि अगर भारत ओह प्रस्ताव के समर्थन ना करी त डीएमके के मंत्री इस्तीफा दे दीहें.\nगोवा में भाजपा जे राजेन्द्र अरलेकर आजु सर्वसम्मति से विधानसभा के अध्यक्ष चुन लिहल गइले.\nसमाजवादी पार्टी के नेता राम गोपाल यादव एह बाति से इंकार कइले बाड़न कि सपा केन्द्र सरकार में शामिल होखे जात बिया. कहलन कि एकर सवाले नइखे उठत.\nकांग्रेस राज्यसभा चुनाव खातिर पश्चिम बंगाल से अब्दुल मन्नान के उम्मीदवार बनवले बिया जब कि ओकरा लगे सात गो वोट कम बा. ओकरा उमेद बा कि वाम मोर्चा के फालतू वोट ओकरा मिल जाई आ मन्नान जीत जइहें. जबकि ओह सीट खातिर तृणमूलो के उम्मीदवार मैदान में डटल बाड़न.\nदिनेश त्रिवेदी आखिरकार अतवार के देर साँझ रेल मंत्री के पद से इस्तीफा दे दिहलन. कहलन कि ममता बनर्जी से फोन पर बतियवला का बाद ऊ पार्टी के अनुशासित सदस्य का तरह अपना पद से इस्तीफा दे दिहलन. अब उनुका एह बारे में कुछ नइखे कहे के. जवन देश हित मे जरूरी बुझाइल से कइलन आ उनुका एकर इचिको अफसोस नइखे.\nदेर रात ममतो बनर्जी दिल्ली चहुँप गइली जहवाँ आजु दुपहरिया में ऊ अपना सांसदन से भेट करीहे.\nकर्नाटक में यदियुरप्पा फेर अपना के मुख्यमंत्री बनवावे खातिर पार्टी पर दबाव डालल शुरू कर दिहले बाड़न. उनुकर दावा बा कि सत्तर गो विधायक उनुका साथे बाड़न. ओने मुख्यमंत्री सदानन्द गौड़ा के अबहियो उमेद लागल बा कि ऊ २१ मार्च के आपन बजट पेश कर पइहें.\nउड़ीसा में इटली से आइल दू गो पर्यटकन के नक्सली अपहृत कर लिहले बाड़न सँ. मुख्यमंत्री नवीन पटनायक ओह लोके रिहा कर देबे के निहोरा कइले बाड़न. ओने नक्सली रिहा करे खातिर तेरह गो माग रखले बाड़न स.\nपंजाब, गोवा आ सिक्किम के विधानसभन के सत्र आजु सोमार का दिने शुरू होखी.\nसीरिया में राष्ट्रपति बशर अल असद के वफादार सैनिकन आ फ्री सीरियन आर्मी विद्रोहियन का बीच भीषण गोलीबारी जारी बा,\nबंगलादेश में एगो अदालत पहिले प्रधानमंत्री रहल आ बंगलादेश नेशनलिस्ट पार्टी के अध्यक्षा खालिदा जिया के बड़का बेटा तारिक रहमान आ २९ गो दोसरा लोगन के २१ अगस्त २००४ के अवामी लीग का रैली पर भइल हमला में दोषी ठहरवले बिया.\nशुजा पाशा के रिटायर होखला का बाद लेफ्टिनेंट जनरल जहीरुल इस्लाम पाकिस्तान के खुफिया एजेंसी आई.एस.आई. के नयका महानिदेशक बन गइलन.\nरोजर फेडरर इंडियना वेल्स टेनिस में पुरूष सिंगल्स के खिताब जीत लिहलन. साथही ऊ १९ गो मास्टर्स खिताब जीते के रैफल नडाल के रिकॉर्ड केबरोबरीओ कर लिहलन. महिला सिंगल्स में बेलारूस के विक्टोरिया अजरेंका खिताब जीतली.\nनेपाल में होखत ए.एफ.सी चैलेंच फुटबॉल चैम्पियनशिप के फाइनल में आजु उत्तर कोरिया के मुकाबला तुर्कमेनिस्तान से होखी.\nलोकसभा का ओर से सचिन तेंदुलकर के महाशतक के बधाई दिहल गइल.\nकाल्हु भइल एशिया कप मैच में भारत पाकिस्तान के हरा दिहलसि. विराट कोहली के विराट खेल से भारत ३३० रन के निशान समय से पहिलही पूरा लिहलसि. सचिन ते्दुलकर ५२ गो रन बनवले जबकि रोहित शर्मा ६८ रन. अब भारत के फाइनल मैच खेले के आस जिन्दा रह गइल बा.\nसाइना नेहवाल स्विस ओपन बेडमिंटन टूर्नामेंट के खिताब दुसरका बेरे जीत लिहली.\nअमेरिका में कैंसर के इलाज करा के युवराज सिंह अब भारत लवट वाला बाड़न. डाक्टर लोग कहले बा कि मई से ऊ क्रिकेट खेल सकीहें.\nवाणिज्य मंत्री आनंद शर्मा कहले बाड़न कि दुनिया के अनिश्चित आर्थिक माहौल का बावजूद भारत आर्थिक मंदी से तेजी से उबरल बा.\nफरवरी में प्रोटीन पदार्थ आ खाद्य तेल से बने वाला सामानन के दाम बढ़ला का चलते खुदरा बाजार में महँगाई दर आठ दशमलव आठ-तीन फीसदी हो गइल.\nमुम्बई शेयर बाजार में आजुओ गिरावट के रुख रहल आ सूचकांक १९३ अंक गिर के बंद भइल. रुपिया दस पइसा मजबूत भइल.


गाछ ना बिरीछ तहाँ रेंड़ परधान (बतकुच्चन – १३८) – Anjoria\nDec 10, 2013 बतकुच्चन, भाषा, भोजपुरी\nगाछ ना बिरीछ तहाँ रेंड़ परधान. कहे के मतलब कि चँवरा में सिंकिया पहलवानो ताल ठोक सकेला काहे कि ओकरा मालूम बा कि ओकरा के केहू चुनौती देबे ना आई. एही भरोसे हमहू बतकुच्चन करत रहीले काहे कि मालूम बा कि केहू चुनौती देबे ना आई. हालत फेसबुक जइसन बा जहाँ रउरा लाइक त कर सकीले अनलाइक करे के सुविधा नइखे. कमेंट करे से पहिले सोचे के पड़ेला. हो सकेला कि कमेंटा कमेंटी का फेर में दोस्ती टूट जाव. घर में बहस करे आ समाज में बहस करे में इहे फरक होला. घर में अपना दोस्त से जतना मन करे ओतना गरमागरम बहस कर लीं बाकिर बहरी करब त दोसरो लोग शामिल हो जाई. आग बुतावे झगड़ा मेटावे का जगहा उ लोग लहकावे के काम करे लागी. एहसे हमनी के आदत हो जाला कि सार्वजनिक तौर पर अपना हितमित के आलोचना ना करीं.\nपिछला दिने दू गो विद्वान के लिखल पढ़े के मौका मिलल. बात रहल इन्द्रधनुष के. एक जने कहलन कि भोजपुरी में एकरा ला बोरो के इस्तेमाल होला हालांकि मनलन कि बोरो एगो सब्जीओ के कहल जाला. दोसर विद्वान के कहना रहे कि इन्द्रधनुष ला बोरो त ना बरोहि कहल जाला. अब बरोहि का बारे में बतियावे से पहिले सूँढ़ी का बारे में बतियावे के मन करत बा. सूंढ़ी का बारे में रउरा जानत होखीं से त हो सकेला बाकिर ओकरा के सूंढ़ी का बदला कवनो दोसरा नाम से जानत होखब रउरा. हम जवना के सूंढ़ी कहत बानी तवन आसमान के बदरी से धरती पर लटकल सूँढ़ जइसन आकृति होले. ई आकृति वइसे त समुंदर में लटकल करेला बाकिर कबो कबो नदी भा पोखरो पर लटक सकेला. एकर काम होला पानी सोखे के. आ ओह पानी का संगे कई बे पानी के जीवो खींच लेला आसमान में. पता ना रउरा कबो आसमान से गिरल मछरी खइले बानी कि ना बाकिर एक बेर हमरा ई सौभाग्य मिल चुकल बा.\nहँ त जब हम एह सूँढ़ी का बारे में बतवनी त हमार एगो दोस्त हमार खिल्ली उड़ावे लगले. बाकिर बाद में संजोग से उनुके साथ कोलकाता म्यूजियम में जाए के मौका मिलल. ओहिजा बाकायदा फोटो में वइसने सूंढ़ी देखावल रहुवे बाकिर ओकर कवनो नाम अंगरेजी में दीहल रहे जवन हमरा अबहीं याद नइखे आवत. बाकिर बाकायदा ओकर वर्णन देके समुझावल रहे कि एकरे चलते कबो कबो आसमान से मछरियन के बरखा हो जाला.\nअब एहिजा सूंढ़ी के चरचा हम बस एह ला क दिहनी कि जरूरत का हिसाब से हमेशा नया नया शब्द बनत रहेला, पुरान शब्द के नया अर्थ में इस्तेमाल होखे लागेला. आखिर जब कवनो चीझु भा बात ला शब्द ना मिली त बोले बतावे वाला आदमी ओकरा ला कवनो ना कवनो शब्द गढ़बे करी. गँवे गँवे उ शब्द ओहिजा के समाज में प्रचलित होखे लागी आ जब प्रचलन अधिका हो जाई त उ शब्द सभका ला मान्य हो जाला. एह बीच हो सकेला कि रउरा अगल बगल प्रचलित शब्द दोसरा जगहा प्रचलन में ना होखे. अब एक बेर फेरू लवटत बानी बोरो आ बरोहि प. आखिर एह दुनु शब्दन में कुछ ना कुछ त बड़ले बा जवना चलते एकर इस्तेमाल इन्द्रधनुषो ला हो सकेला. वइसे बोरो आ बरोहि दुनु इन्द्रधतनुष ला मानक भोजपुरी शब्द अबहीं नइखे, बाद में हो जाव त नइखे मालूम. बोरो लतर वाली सब्जी ह जवन लटकल रहेले अपना लतर से आ बरोहि बरगद के डाढ़ से लटके वाला रसरी जइसन जड़ होले जवन नीचे चहुँप के जमीन में गड़ जाले आ बाद में एगो तना जस हो जाले. इन्द्रधनुषो आसमान से लटकल रहेला आ दुनु तरफ जमीन में गड़ल रहेला. एह से हो सकेला कि कतहीं केहू एकरा के बोरो कहे लागल होखे आ कतहीं बरोहि. रउरा किहाँ का कहाला एकरा के? जानत बानी कि बताएब ना सभे तबो पूछला में कवनो हरजा नइखे सोच के पूछ लिहनी.\nसरधांजलि आ तिलांजलि (बतकुच्चन 139)